open-index/open-wikipedia-markdown huggingface dataset:
കാട്ടുപൊട്ടുവാലാട്ടി

പശ്ചിമഘട്ട മലനിരകളിലും ഇന്ത്യയുടെ വടക്ക് കിഴക്കൻ സംസ്ഥാനങ്ങളിലും കണ്ടു വരുന്ന ഒരു ചിത്രശലഭമാണ്** കാട്ടുപൊട്ടുവാലാട്ടി** (*Jamides alecto*). കേരളത്തിൽ സാധാരണമല്ലങ്കിലും ഇന്ത്യയുടെ സമീപ രാജ്യങ്ങളിൽ ഇവയെ കാണാറുണ്ട്. ഏലം സസ്യത്തിലാണ് ഇവ ജീവിത ചക്രം പൂർത്തിയാക്കുന്നത്. അതിനാൽ ഏലത്തോട്ടങ്ങളിൽ ഇവ സർവ സാധാരണമാണ്. മലങ്കാടുകളിലും കാട് വെട്ടിത്തെളിച്ച ഇടങ്ങളിലും ഇവയെ കാണാറുണ്ട്. 

ഇവ പതുക്കയെ പറക്കാറുള്ളു. നനഞ്ഞ മണ്ണിൽ നിന്ന് പോഷകങ്ങൾ വലിച്ചെടുക്കാറുണ്ട്. കൂട്ടമായാണ് ഇവ മിക്കപ്പോഴും ഇതിന് എത്തുന്നത്. 

ആൺശലഭത്തിന്റെ ചിറകുപുറത്തിന് തിളങ്ങുന്ന വയലറ്റ് നിറമാണ്. ചിറകിന്റെ അരികുകളിൽ ഇരുണ്ട കര കാണാം. പിൻചിറകിന്റെ പുറത്ത് അരികത്തായി ചെറു പുള്ളികളുടെ നിര കാണാം. മാത്രമല്ല, പിൻചിറകിൽ വാലുമുണ്ട്. ചിറകുകളുടെ അടിവശത്തിന് ചാരനിറമോ തവിട്ടു നിറോ ആയിരിക്കും. പിൻചിറകിന്റെ അടിവശത്ത് താഴെ നിന്ന് മൂന്നാമത്തെ കര വളഞ്ഞിരിക്കും. മഴക്കാലത്ത് വരകൾ തെളിഞ്ഞുകാണാം. വേനലിൽ ചിറകിന്റെ അടിവശത്തെ ചിറകുകൾക്ക് മഞ്ഞകലർന്ന തവിട്ടു നിറമായിരിക്കും. മഴക്കാലത്ത് മുൻചിറകുകൾ അർധതാര്യമായിരിക്കും. വേനൽക്കാലത്ത് അതാര്യവും.

### ഇതും കൂടി കാണുക
* പൊട്ടുവാലാട്ടി
* കരിമ്പൊട്ടുവാലാട്ടി

## അവലംബം

* മാതൃഭൂമി ആഴ്ചപ്പതിപ്പ് 2012 ആഗസ്റ്റ് 12
## പുറം കണ്ണികൾ

വർഗ്ഗം:കേരളത്തിലെ ചിത്രശലഭങ്ങൾ
വർഗ്ഗം:നീലി ചിത്രശലഭങ്ങൾ
പുരുഷസൂക്തം

വൈദിക സാഹിത്യത്തിലെ ഏറ്റവു പ്രധാനപ്പെട്ട ഒരു സൂക്തമാണ് **മഹാപുരുഷസൂക്തം**. ആദിവിരാടപുരുഷ വർണ്ണനയാണ് ഇതിലെ പ്രതിപാദ്യം. ആദിവിരാടപുരുഷനെ മഹാവിഷ്ണുവായി സങ്കല്പിക്കുന്നു. ചില ഗ്രന്ഥങ്ങളിൽ ആദിവിരാട പുരുഷൻ മഹാവിഷ്ണുവിൽ നിന്നും വ്യത്യാസപ്പെട്ടിരിക്കുന്നു. പിൽക്കാലത്ത് ഭൂരിപക്ഷ ഗ്രന്ഥങ്ങളും മഹാവിഷ്ണുവിലേക്ക്‌ ആദിവിരാട പുരുഷനെ ഐക്യപ്പെടുത്തി. എങ്കിലും ചുരുക്കം ചില വൈദിക വിരാട്പുരുഷ സങ്കല്പം വ്യത്യസ്തമാണ്. തിരുവല്ല ശ്രീവല്ലഭൻ ആദിവിരാട പുരുഷൻ ആണെന്നു പറയപ്പെടുന്നു. അവിടുത്തെ വൈദികസമ്പ്രദായത്തിലുള്ള പൂജ അതിനു തെളിവാണെന്ന് ചൂണ്ടിക്കാട്ടപ്പെടുന്നു.

## പുരുഷസൂക്തത്തിന്റെ ഛന്ദസ്സ്
സാധ്യനാരായണഃ ഋഷിഃ അനുഷ്ടുപ് ഛന്ദഃ പരം പുരുഷദേവതാ
## പുരുഷസൂക്തത്തിന്റെ പാഠം

#സഹസ്രശീർഷാ പുരുഷഃ സഹസ്രാക്ഷഃ സഹസ്രപാത്. സ ഭൂമിം വിശ്വതോ വൃത്വാത്യരിഷ്ടത് ദശാംഗുലം.
#പുരുഷ ഏവേദം സർവ്വം യത് ഭൂതം യച്ച ഭവ്യം.  ഉതാമൃതത്വസ്യേശാനോ യദഹ്നേനാ തിരോഹതി
#ഏതാവാനസ്യ മഹിമാതോ ജായാഹ്നശ്ച പൂരുഷഃ  പാദോസ്യ വിശ്വാഭൂതാനി തൃപാദസ്യാമൃതം ദിവി
#ത്രിപാദൂർദ്ധ്വഃ ഉദൈത്പുരുഷ്ഃ പാദോസ്യേഹാ ഭാവാത് പുനഃ തതോ വിഷ്വങ് വ്യക്രാമച്ഛാശനാന ശണേ അഭി
#തസ്മാത് വിരാഡജായത വിരാജോ അധിപൂരുഷഃ| സജാതോ അത്യരിച്യത പശ്ചാത് ഭൂമിമതോപുരഃ
#യത് പുരുഷേണ ഹവിഷാ ദേവാ യജ്ഞമതന്വത |വസന്തോ അസ്യാ സീദാജ്യം ഗ്രീഷ്മ ഇദ്ധ്മശരദ് ഹവി
#സപ്താസ്യസൻ പരിധയ ത്രി സപ്ത സമിധഃ കൃതാഃ ദേവാ യദ് യജ്ഞം തന്വാനാ അബധ്നൻ പുരുഷം പശും
#തം യജ്ഞം ബർഹിഷി പ്രൗക്ഷൻ പുരുഷം ജാതമഗ്രത തേന ദേവാ അയജന്ത സാധ്യാ ഋഷയശ്ചയേ
#തസ്മാദ് യജ്ഞാത് സർവ്വഹുതഃ സംഭൃതം പൃഷദാജ്യം പശൂഗ്ന താഗ്നശ്ചക്രെ വായവ്യാൻ ആരണ്യാൻ ഗ്രാമ്യാശ്ചയേ
#തസ്മാത് യജ്ഞാദ് സർവ്വഹുതഃ ഋചഃ സാമാനി ജജ്ഞിരേ ഛന്ദാംസി ജജ്ഞിരേ തസ്മാദ്യജുസ്തസ്മാദജായത
#തസ്മാദശ്വാ അജായന്ത യെ കേശോ ഭയാദത ഗാവോഹ ജജ്ഞിരേ തസ്മാത തസ്മാജ്ജാതാ അജാവയ
#യത് പുരുഷം വ്യദധുഃ കതിധാവ്യകല്പയൻ മുഖം കിമസ്യകൗ ബാഹൂകാ ഊരൂപാദാ ഉച്യേതെ
#ബ്രാഹ്മണോസ്യ മുഖമാസീദ് ബാഹൂ രാജന്യഃ കൃതഃ ഊരൂ തദസ്യ യദ്വൈശ്യഃ പദ്ഭ്യാം  ശൂദ്രോ അജായത
*ब्राह्मणोऽस्य मुखामासीद्वाहू राजन्यः कृतः। ऊरू तदस्य यद्वैश्यः पद्भ्यां शूद्रो अजायत॥१३॥
#ചന്ദ്രമാ മനസോ ജാതശ്ചക്ഷോ സൂര്യോ അജായത മുഖാദിന്ദ്രശ്ചാഗ്നിശ്ച പ്രാണാദ് വായുരജായത
*चंद्रमा मनसो जातश्चक्षोः सूर्यो अजायत। मुखादिंद्रश्चाग्निश्च प्राणाद्वायुरजायत॥१४॥
#നാഭ്യാ ആസീദന്തരീക്ഷം ശീർഷ്ണോദ്യൗ സമവർത്തത പദ്ഭ്യാം ഭൂമിർദിശഃ ശ്രോത്രാ തഥാ ളോകാവകല്പയൻ
*नाभ्या आसीदंतरिक्षं शीर्ष्णो द्यौः समवर्तत। पद्भ्यां भूमिर्दिशः श्रोत्रात्तथा लोकाँ अकल्पयन्॥१५॥
#വേദാഹമേതം പുരുഷം മഹാന്തം ആദിത്യവർണ്ണം തമസസ്തു പാരേ സർവാണി രൂപാണി വിജിത്യ ധീരോ നാമാനി കൃത്വാ ഭിവദന്യദാസ്തേ
*वेदाहमेतम् पुरुषम् महान्तम् आदित्यवर्णम् तमसस्तु पारे। सर्वाणि रूपाणि विजित्य धीरो नामानि कृत्वा भिवदन्यदास्ते॥१६
#ധാതാ പുരസ്താദ്യമുദാജഹാര ശ്ക്രപ്രവിദ്വാൻ പ്രതിശശ്ചതസ്ര തമേവം വിദ്വാൻ അമൃത ഇഹഭവതി നാന്യഫ്പന്ധാ അയനായ വിദ്യതേ
*धाता पुरस्ताद्यमुदाजहार शक्रफ्प्रविद्वान् प्रतिशश्चतस्र। तमेवम् विद्वान् अमृत इह भवति नान्यफ्पन्धा अयनाय विद्यते॥१७
#യജ്ഞേന യജ്ഞമയജന്ത ദേവാസ്താനി ധർമാണി പ്രധമാന്യാസൻ തേഹനാകം മഹിമാനസ്തചന്തേ യത്ര പൂർവ്വേ സാധ്യാ സന്തി ദേവാ
*यज्ञेन यज्ञमयजंत देवास्तानि धर्माणि प्रथमान्यासन्। ते ह नाकं महिमानः सचंत यत्र पूर्वे साध्याः संति देवा:॥१८॥

## റഫറൻസുകൾ

വർഗ്ഗം:ഹൈന്ദവദർശനം
ലാ ലിഗാ

സ്പാനിഷ് ഫുട്ബോളിലെ പ്രധാന ലീഗാണ് **ലാ ലിഗാ** എന്ന പേരിലറിയപ്പെടുന്ന **ലിഗാ നാഷണൽ ഡി ഫുട്ബോൾ പ്രൊഫഷണൽ പ്രിമേറ ഡിവിഷൻ**. ഔദ്യോഗിക നാമം **ലാ ലിഗാ സാൻടാൻദർ** എന്നാണ്. ഇരുപത് ടീമുകൾ ഉൾകൊള്ളുന്ന ലാ ലിഗയിൽ എല്ലാ സീസണിലും അവസാന മൂന്ന് സ്ഥാനക്കാരെ രണ്ടാം ഡിവിഷനിലേക്ക് തരം താഴ്തത്തുകയും പ്രസ്തുത ലീഗിലെ ആദ്യ മൂന്ന് സ്ഥാനക്കാരെ ലാ ലിഗയിലേക്ക് ഉയർത്തുകയും ചെയ്യുന്നു.

## മത്സര രീതി
റൗണ്ട് റോബിൻ ടൂർണമെന്റിന്റെ മത്സര രീതിയാണ് ലാ ലിഗ പിന്തുടരുന്നത്. ഓരോ ക്ലബ്ബിനും മറ്റൊരു ക്ലബ്ബുമായി രണ്ട് മത്സരം വീതം കളിക്കേണ്ടി വരും. ഒന്ന് സ്വന്തം മൈതാനത്തും മറ്റേത് എതിർ ടീമിന്റെ മൈതാനത്തും. ഇങ്ങനെ മൊത്തം 38 മത്സരങ്ങളുണ്ടാകും. ഒരു വിജയത്തിന് മൂന്ന് പോയിന്റ്, സമനിലക്ക് ഒരു പോയിന്റ്, പരാജയപ്പെട്ടാൽ ഒന്നും ലഭിക്കില്ല എന്നിങ്ങനെയാണ് പോയന്റ് നൽകുന്ന വിധം. സീസണിന്റെ അവസാനം ഏറ്റവും കൂടുതൽ പോയിന്റുള്ള ടീം കിരീടവകാശികളാവും. 
ഒന്നിൽ കൂടുതൽ ടീമുകൾക്ക് ഒരേ പോയന്റാണെങ്കിൽ :
* എല്ലാ ടീമും രണ്ട് പരസ്പരം രണ്ട് മത്സരം വീതം കളിച്ചിട്ടുണ്ടെങ്കിൽ,
** രണ്ട് ടീമുകൾക്കാണ് ഒരേ പോയന്റുള്ളതെങ്കിൽ ആ ടീമുകൾ തമ്മിൽ ഏറ്റുമുട്ടിയപ്പോൾ ഏറ്റവും കൂടുതൽ ഗോളടിച്ച ടീമായിരിക്കും വിജയി. (എവേ ഗോൾ നിയമം ഇല്ലാതെ)
** രണ്ടിൽ കൂടുതൽ ടീമുകൾക്ക് ഒരേ പോയന്റാണെങ്കിൽ, ആ ടീമുകൾ തമ്മിൽ കളിച്ചപ്പോൾ,
*** നേരിട്ട് ഏറ്റുമുട്ടിയപ്പോൾ ലഭിച്ച പോയന്റുകൾ
*** നേരിട്ട് ഏറ്റുമുട്ടിയപ്പോളുള്ള ഗോൾ വ്യത്യാസം
*** നേരിട്ട് ഏറ്റുമുട്ടിയപ്പോൾ അടിച്ച ഗോളുകൾ എന്നിവയുടെ അടിസ്ഥാനത്തിൽ വിജയിയെ തീരുമാനിക്കും.

## ടീമുകൾ
20 ടീമുകളാണ് ലാ ലിഗയിൽ ഉണ്ടാവാറുള്ളത്. മുൻ സീസണിലെ 17 ടീമുകളും രണ്ടാം ഡിവിഷനിൽ നിന്ന് ഉയർത്തപ്പെട്ട മൂന്ന് ടീമുകളും ചേർന്നാണ് ഇരുപത് തികയുന്നത്.
### മൈതാനങ്ങളും പ്രദേശങ്ങളും

## ലാ ലിഗാ പട്ടിക
2011–12 സീസൺ വരെയുള്ള ലാ ലിഗാ ടൂർണ്ണമെന്റിന്റെ സമ്പൂർണ്ണ പട്ടിക. ഗോളുകളുടെ എണ്ണമടക്കം എല്ലാ വിവരങ്ങളും ഉൾക്കൊള്ളുന്നു.

2012–13 സീസണിലെ നില:

## അവലംബം

## പുറത്തേക്കുള്ള കണ്ണികൾ
* ലാ ലിഗാ 
* ആർഎഫ്ഇഎഫ്
* 
* 

വർഗ്ഗം:ദേശീയ ഫുട്ബോൾ ലീഗുകൾ
വർഗ്ഗം:ഫുട്ബോൾ മത്സരങ്ങൾ
എസ്.വി. വേണുഗോപൻ നായർ

മലയാള സാഹിത്യകാരനായ **എസ്‌. വി. വേണുഗോപൻ നായർ** 1945 ഏപ്രിൽ 18-ന്‌ നെയ്യാറ്റിൻകര താലൂക്കിലെ കാരോടു ദേശത്ത്‌ ജനിച്ചു. അച്‌ഛൻ പി. സദാശിവൻ തമ്പി. അമ്മ ജെ. വി. വിശാലാക്ഷിയമ്മ. മരണം:23 ആഗസ്ത് 2022.

കുളത്തൂർ (നെയ്യാറ്റിൻകര) ഹൈസ്‌കൂളിലും തിരുവനന്തപുരം യൂനിവേഴ്‌സിറ്റി കോളജിലും വിദ്യാഭ്യാസം ചെയ്തു. മലയാള സാഹിത്യത്തിൽ എം. എ., എം. ഫിൽ., പിഎച്ച്‌.ഡി ബിരുദങ്ങൾ നേടി. 1965 മുതൽ കോളജ്‌ അദ്ധ്യാപകനായി ജോലി ചെയ്യാൻ തുടങ്ങി. നാഗർകോവിൽ സ്‌കോട്ട്‌ ക്രിസ്‌റ്റ്യൻ കോളജിലും മഞ്ചേരി, നിലമേൽ, ധനുവച്ചപുരം, ഒറ്റപ്പാലം, ചേർത്തല എൻ. എസ്‌. എസ്‌. എന്നീ കോളേജുകളിലും മലയാളം അദ്ധ്യാപകനായി ജോലി ചെയ്തിരുന്നു. വത്സലയാണ് ഇദ്ദേഹത്തിന്റെ ഭാര്യ. രണ്ടാണ്മക്കളും ഒരു മകളുമാണ് ഇവർക്കുള്ളത്. 

## കൃതികൾ
### കഥാസമാഹാരങ്ങൾ

* ആദിശേഷൻ
* ഗർഭശ്രീമാൻ
* മൃതിതാളം
* രേഖയില്ലാത്ത ഒരാൾ
* തിക്‌തം തീക്ഷ്‌ണം തിമിരം
* ഭൂമിപുത്രന്റെ വഴി
* ഒറ്റപ്പാലം
* കഥകളതിസാദരം
* എന്റെ പരദൈവങ്ങൾ 

### പഠനം
* വാത്സല്യം സി. വി. യുടെ ആഖ്യായികകളിൽ
### തർജ്ജമ
* സൗ സുയേ-ജിൻ (Cao Xueqin)  രചിച്ച ചൈനീസ് ഗ്രന്ഥമായ *ഹങ് ലൗ മെങ്* അദ്ദേഹം *ചുവന്ന അകത്തളത്തിന്റെ കിനാവ്‌* എന്ന പേരിൽ മലയാളത്തിലേയ്ക്ക് തർജ്ജമ ചെയ്തിട്ടുണ്ട്.

## പുരസ്കാരം
‘രേഖയില്ലാത്ത ഒരാൾ’ ഇടശ്ശേരി അവാർഡിനും (1984) ‘ഭൂമിപുത്രന്റെ വഴി’ കേരള സാഹിത്യ അക്കാദമി അവാർഡിനും (1990) അർഹമായി. ഡോ. കെ. എം. ജോർജ്‌ അവാർഡ്‌ ട്രസ്‌റ്റിന്റെ ഗവേഷണപുരസ്‌കാരവും (1995) ലഭിച്ചു. ഇപ്പോൾ കേരള സാഹിത്യ അക്കാദമി നിർവാഹകസമിതി അംഗമാണ്‌.

## പുറത്തേയ്ക്കുള്ള കണ്ണികൾ
* പുഴ.കോം  എസ്‌. വി. വേണുഗോപൻ നായർ
## അവലംബം

വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:മലയാള കഥാകൃത്തുക്കൾ
വർഗ്ഗം:2022-ൽ മരിച്ചവർ
വർഗ്ഗം:ഓഗസ്റ്റ് 23-ന് മരിച്ചവർ
വർഗ്ഗം:2022-ൽ മരിച്ചവർ
ബ്യൂട്ടൈൽ റബ്ബർ

ഐസോബ്യൂട്ടിലീനോടൊപ്പം (98%) വളരെ ചെറിയ തോതിൽ  ഐസോപ്രീനും(2%) കലർത്തി   കാറ്റയോണിക് വിധി പ്രകാരം,   പോളിമറീകരിച്ചെടുക്കുന്ന ഉത്പന്നമാണ് ബ്യൂട്ടൈൽ റബ്ബർ   


### പ്രത്യേകതകൾ
ഐസോപ്രീൻ ഘടകങ്ങളിലെ അപൂരിത ബോണ്ടുകൾ ശൃംഖലകൾ തമ്മിൽ കുരുക്കുകളിടാൻ ( വൾക്കനൈസിംഗ്) സഹായകമാവുന്നു. ഈ നിലയിൽ ബ്യൂട്ടൈൽ റബ്ബർ വളരെ നല്ല തോതിൽ രാസപ്രതിരോധശേഷി പ്രകടിപ്പിക്കുന്നു. പലതരം വാതകങ്ങളെ തടുത്തു നിറുത്താനുളള കഴിവും ബ്യൂട്ടൈൽ റബ്ബറിനുണ്ട്. അതുകൊണ്ട്  വാതകങ്ങൾ നിറക്കാനുളള എല്ലാ സംവിധാനങ്ങളിലും ആന്തരികക്കുഴൽ (inner tube) ബ്യൂട്ടൈൽ റബ്ബർ കൊണ്ടാണ് ഉണ്ടാക്കാറുളളത്.

### അവലംബം


വർഗ്ഗം : പോളിമറുകൾ
വർഗ്ഗം :റബ്ബർ
ജില്ല വിദ്യാഭ്യാസ ഓഫീസ് കോതമംഗലം

കോതമംഗലത്ത് അന്നത്തെ വിദ്യാഭ്യാസ മന്ത്രിയായിരുന്ന ശ്രീ ടി .എം .ജേക്കബ്‌ 30 -11 -1982-ൽ ആണ് ഈ ആഫീസിൻറെ പ്രവർത്തനം ഉദ്ഘാടനം നിർവഹിച്ചത്. ശ്രീ കെ യു മാത്യു ആയിരുന്നു പ്രഥമ ജില്ല വിദ്യാഭ്യാസ ആഫിസിർ. അത് പോലെ പ്രഥമ പേർസണൽ അസിസ്റ്റണ്ടായിരുന്നു ശ്രീ പി. സി .വേലായുധൻ .

അതോടെ, ആലുവ വിദ്യാഭ്യാസ ജില്ലയുടെ കിഴക്കൻ മേഖലയിൽ ഉൾപെട്ട വിദ്യാഭ്യാസ സ്ഥാപനങ്ങൾ കോതമംഗലം വിദ്യാഭ്യാസ ജില്ലയിലേയ്ക്ക് മാറ്റി.

കോതമംഗലം ജില്ല വിദ്യാഭ്യാസ ആഫിസിന്റെ കീഴിൽ 16  ഗവെൺമെൻറ് സ്കൂളുകളും, 28 എയിടഡ് സ്കൂളുകളും, 6  അൺ-എയിടഡ് സ്കൂളുകളും ഉൾപ്പെടെ 50 സ്കൂളുകൾ പ്രവർത്തിക്കുന്നു കോതമംഗലം, പെരുമ്പാവൂർ എന്നിങ്ങിനെ 2 ഉപ വിദ്യാഭ്യാസ ജില്ലകളും, കോതമംഗലം, പെരുമ്പാവൂർ, കൂവപ്പടി  എന്നിങ്ങനെ 3  ബി.ർ.സി കളും ഈ വിദ്യാഭ്യാസ ജില്ലയിലുണ്ട്‌.  അതുകൂടാതെ ചെറുവട്ടൂർ ടി ടി ഐ യും , കുറുപ്പംപടി ഡയറ്റും ഈ വിദ്യാഭ്യാസ  അധികാരപരിധിയിലാണ്  സ്ഥിതി ചെയൂന്നത്

www.deokothamangalam.com
പിരപ്പൻകോട് മുരളി

കവി, ഗാനരചയിതാവ്‌, നാടകകൃത്ത്‌, ഗ്രന്ഥശാലാപ്രവർത്തകൻ, പ്രഭാഷകൻ, രാഷ്‌ട്രീയ പ്രവർത്തകൻ, അദ്ധ്യാപകൻ എന്നീ നിലകളിൽ ശ്രദ്ധേയനാണ്  **പിരപ്പൻകോട് മുരളി**(ജനനം: 12 ജൂൺ1943). പത്തും പതിനൊന്നും കേരള നിയമസഭകളിൽ വാമനപുരം മണ്ഡലത്തെ പ്രതിനിധീകരിച്ചു.
## ജീവിതരേഖ
തിരുവനന്തപുരം ജില്ലയിലെ പിരപ്പൻകോട്‌, എൻ. ശങ്കരനാരായണക്കുറുപ്പിന്റെയും എൻ. ഭാരതിയമ്മയുടെയും മകനായി ജനിച്ചു. മണിക്കൽ പഞ്ചായത്ത് പ്രസിഡന്റായിരുന്നു. തിരുവന്തപുരം ജില്ലാ കൗൺസിലംഗം, കേരള യൂണിവേഴ്സിറ്റി സെനറ്റംഗം, കേരള സംഗീത നാടക അക്കാദമി നിർവ്വാഹക സമിതി അംഗം, സ്റ്റേറ്റ് ലൈബ്രറി കൗൺസിൽ അംഗം,കെ.എസ്.വൈ.എഫ് സംസ്ഥാന ജോയിന്റ് സെക്രട്ടറി എന്നീ നിലകളിൽ പ്രവർത്തിച്ചു. സി.പി.ഐ. എം സംസ്ഥാന കമ്മിറ്റി അംഗമാണ്
## കൃതികൾ
*സ്വാതിതിരുനാൾ - 1990-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
*ഇന്ദുലേഖ
*ജാതവേദസ്സേ മിഴി തുറക്കൂ (കുമാരനാശാന്റെ 'ദുരവസ്ഥ' എന്ന കൃതിയെ അടിസ്ഥാനമാക്കി രചിച്ച നാടകം)
*സ്‌നേഹിച്ചുതീരാത്ത ഗന്ധർവ്വൻ
*സഖാവ്‌ 
*പഴശ്ശിരാജാ
*വേലുത്തമ്പി
*സുഭദ്ര സൂര്യപുത്രി
*സ്വപ്‌നം വിതച്ചവർ
*ചന്ദനകൊട്ടാരം
*വരരുചി
*ഇരുപത്തിയൊന്നാം നൂറ്റാണ്ടിൽ
*ഉട്ടോപ്യ 2000

## ഗാനസമാഹാരങ്ങൾ
*സംഘഗാഥ
*അഗ്‌നിപർവ്വങ്ങൾ
*തോറ്റം
*ഉണർത്തുപാട്ടുകൾ

## പുരസ്കാരം
*കേരള സാഹിത്യ അക്കാദമി പുരസ്കാരം
*ഗാന രചനക്കുള്ള കേരള സംഗീത നാടക അക്കാദമി അവാർഡ് (1989, 98)
*കേരള സംഗീത നാടക അക്കാദമി ഫെല്ലോഷിപ്പ് 2020
## അവലംബം

വർഗ്ഗം:പത്താം കേരള നിയമസഭാംഗങ്ങൾ
വർഗ്ഗം:പതിനൊന്നാം കേരള നിയമസഭാംഗങ്ങൾ
വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:തിരുവനന്തപുരം ജില്ലയിൽ ജനിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളനാടക ഗാനരചയിതാക്കൾ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
വർഗ്ഗം:കേരളത്തിലെ പ്രഭാഷകർ
വർഗ്ഗം:കേരള സംഗീത നാടക അക്കാദമി ഫെല്ലോഷിപ്പ് ലഭിച്ചവർ
ഭാമഹൻ

ഏഴാം നൂറ്റാണ്ടിനോടടുത്ത് ഇന്ത്യയിൽ ജീവിച്ചിരുന്ന സംസ്കൃതകവിയാണ് **ഭാമഹൻ**. അലങ്കാരപ്രസ്ഥാനത്തിലെ പ്രമുഖാചാര്യനാണ്. ഭാമഹന്റെ ജീവിതകാലം തിട്ടപ്പെടുത്തിയിട്ടില്ല. ആറ്, ഏഴ്, എട്ട് നൂറ്റുണ്ടുകളിലാണെന്ന് വിവിധ പക്ഷങ്ങളുണ്ട്. ദണ്ഡിക്ക് സമകാലീനനെന്നും, മുൻപെന്നും പിൻപെന്നും വിവിധപക്ഷങ്ങളുണ്ട്. 

കാവ്യശാസ്ത്രസംബന്ധിതമായ വിഷയങ്ങൾ മാത്രം പ്രതിപാദിക്കാനാണ് കാവ്യഅലങ്കാരം എന്ന ഗ്രന്ഥം അദ്ദേഹം രചിച്ചത്.നനൂറോളം കാരികകൾ ഉള്ള കൃതിയാണ് കാവ്യാലങ്കാരം. ന്നാൽപതോളം അലങ്കാരങ്ങൾ അദ്ദേഹം വിവരിച്ചിട്ടുണ്ട്. വ ക്രോക്തി എല്ലാ അലങ്കാരങ്ങളുടെയും മൂലമാണെന്ന് അദ്ദേഹം പറയുന്നുണ്ട്. കാവ്യഗുണങ്ങൾ പത്തല്ല മൂന്നാണെന്ന് ആദ്യം ചുരുക്കിയതും രീതികളുടെ ദേശനാമങ്ങളെ വിഭജിച്ചതും ഭാമഹൻ ആണ്.
## അവലംബം

വർഗ്ഗം:സംസ്കൃതകവികൾ
വർഗ്ഗം:സംസ്കൃത കവികൾ
ഫിറോസ് ഷാ തുഗ്ലക്ക്

1351 മുതൽ 1388 വരെ ഡൽഹി ഭരിച്ച തുഗ്ലക് രാജവംശത്തിലെ രാജാവാണ് **ഫിറോസ് ഷാ തുഗ്ലക്**, അഥവാ **മാലിഖ് ഫിറോസ് ബിൻ മാലിഖ് രജാബ്**. 
## ജീവിതരേഖ
തുർക്കി മുസ്ലിം വർഗ്ഗത്തിൽപ്പെട്ട ഫിറൊസ് ഷാ തുഗ്ലക്, ദിപാല്പുരിലെ ഒരു ഹിന്ദു രാജകുമാരി നലയുടേയും ഖാസി മാലിക്കിന്റെ സഹോദരനായ രജാബിന്റേയും  പുത്രനായി 1309ൽ ജനിച്ചു. തന്റെ അർദ്ധസഹോദരനായ മുഹമ്മദ് ബിൻ തുഗ്ലക്കിന്റെ മരണശേഷം രാജാവായ ഇദ്ദേഹത്തിന് ബംഗാൾ, വാറങ്കൽ, ഗുജറാത്ത് തുടങ്ങിയ പ്രദേശങ്ങളിലെ പ്രശ്നങ്ങൽ ഒതുക്കിക്കൊണ്ടാണ് ഭരണം തുടങ്ങാനായത്. 

1388 സെപ്റ്റംബർ 20നു ഫിറോസ് മരണമടഞ്ഞതിനെത്തുടർന്ന് ഖിയാസുദ്ദീൻ തുഗ്ലക് രണ്ടാമൻ അദ്ദേഹത്തിന്റെ പിൻഗാമിയായി ഭരണം ഏറ്റെടുത്തു

## ഭരണനേട്ടങ്ങൾ

വലിയ ആക്രമണങ്ങളോ യുദ്ധവിജയങ്ങളോ ഇല്ലാത്തതായിരുന്നു ഫിറോസിന്റെ ഭരണകാലം. ഭരണം ക്രമപ്പെടുത്തുന്നതിന് ഇദ്ദേഹം പരിശ്രമിച്ചു. ഔദാര്യശീലനും വിജ്ഞാനപ്രിയനുമായിരുന്നു ഇദ്ദേഹം.കിണറുകളും ജലസേചനമാർഗ്ഗങ്ങൽ ഉണ്ടാക്കുക തുടങ്ങിയ ജനോപകാരപ്രദമായ ഒരുപാട് കാര്യങ്ങളിൽ ശ്രദ്ധിച്ച ഇദ്ദേഹം ജോൻപുർ, ഫിറോസ് പുർ, ഹിസ്സ ഫിറോസ്സ തുടങ്ങിയ നഗരങ്ങൾ സ്ഥാപിച്ചു. 1350ൽ ദില്ലിക്കടുത്ത് ഫിറോസാബാദ് എന്ന നഗരം സൃഷ്ടിച്ചതും ഇദ്ദേഹമാണ്. ഈ കോട്ടയാണ് ഇന്ന് ഫിറോസ് ഷാ കോട്ട്‌ല സ്റ്റേഡിയം ആയി അറിയുന്നത്. 
right|240px|thumb|ഫിറോസ് ഷാ കോട്ട്‌ല  ഗ്രൗണ്ട്
മച്ചുനൻ മുഹമ്മദ് ബിൻ തുഗ്ലക്കിൽനിന്നുംപാഠം പഠിച്ച അദ്ദേഹം സാമ്രാജ്യത്തിൽ നിന്നും വിട്ടുപോയവ തിരിച്ചെടുക്കുന്നതിനല്ല ശ്രദ്ധിച്ചത്. തന്റെ കൈവശമുള്ള രാജ്യത്ത് സമൃദ്ധിയും ഐശ്വര്യവും സമാധാനവും ഉണ്ടാവുക. അവിടുത്തെ വളർച്ച എന്നിവയിലായിരുന്നു അദ്ദേഹത്തിന്റെ ശ്രദ്ധ. ഭൗതികസൗകര്യങ്ങൾ വർദ്ധിപ്പിക്കുന്നതിലും വിദ്യാഭ്യാസ പ്രചാരണത്തിലും അദ്ദേഹം ശ്രദ്ധിച്ചു. ജീവനക്കാരുടെ ശമ്പളം വർധിപ്പിക്കുകയും കടുത്ത ശിക്ഷകൾ ഒഴിവാക്കുകയും ചെയ്തു.  

കുത്തബ് മിനാറിന്റെ മുകളിലെ രണ്ട് നില പണികഴിപ്പിച്ചതും ഇദ്ദേഹമാണ്. തന്റെ പൂർവികന്റെ കാലത്തു സംഭവിച്ചു തുടങ്ങിയിരുന്ന ശക്തിക്ഷയത്തിൽനിന്ന് ഡൽഹി സുൽത്താനേറ്റിനെ കരകയറ്റാൻ ഫിറോസിന് കഴിഞ്ഞില്ല.

## സംഭാവനകൾ
ഇന്ത്യയിൽ യുനാനി ചികിത്സക്കും ഔഷധത്തിനും പ്രചാരം നൽകിയ ഭരണാധികാരിയായിരുന്നു ഫിറോസ് ഷാ തുഗ്ലക്ക്. സിയാഉദ്ദീൻ നഖ്ഷബി എന്ന പണ്ഡിതന്റെ പ്രശസ്ത ഗ്രന്ഥങ്ങളായ കിതാബുൻ ഫീ കുല്ലിയാത്ത് വ ജുസ്ഇയ്യാത്ത്, കിതാബുൻ ഫീ സ്വനാഇഅ് ത്വിബ്ബിയ്യ എന്നിവ ഫിറോസ് ഷാ തുഗ്ലക്കിന്റെ കാലത്ത്  എഴുതപ്പെട്ടതാണ്. ചികിത്സാ രംഗത്തെ മുസ്‌ലിം സംഭാവനകളിൽ വലിയ കാൽവെപ്പുകളിലൊന്നാണിത്. അദ്ദേഹത്തിന്റെ കാലത്ത് ദൽഹിക്ക് വിവിധ രാജ്യങ്ങളുമായി ധാരാളം വാണിജ്യ-വ്യാപാര-സാംസ്‌കാരിക ബന്ധങ്ങൾ ഉണ്ടായിരുന്നു. വിദേശ ഭിഷഗ്വരന്മാരെ രാജ്യത്തേക്ക് സ്വാഗതം ചെയ്ത് ചികിത്സാ രംഗത്ത് കൂടുതൽ മികവാർന്ന പ്രവർത്തനങ്ങൾ കാഴ്ചവെക്കാൻ അത് കാരണമായി. ദൽഹിയിൽ ഹെൽത്ത് കെയർ ഡെലിവറി സിസ്റ്റത്തിന് രൂപം നൽകുകയുമുണ്ടായി. നിർധനരായ രോഗികൾക്ക് സൗജന്യ ചികിത്സ ലഭ്യമാക്കാൻ ഇതിലൂടെ സാധിച്ചു.

## വിമർശനങ്ങൾ
ഒരു മതഭക്തനായിരുന്ന ഫിറോസ് സ്വമതത്തോട് അമിതപ്രതിപത്തി കാട്ടിയിരുന്നുവെന്നും അന്യമതസ്ഥരോട് സഹിഷ്ണുത കാട്ടിയിരുന്നില്ലെന്നും രേഖപ്പെടുത്തിക്കാണുന്നു.
## അവലംബം


വർഗ്ഗം:ദില്ലിയിലെ സുൽത്താന്മാർ
ഫരീദ് സഖറിയ

പ്രസിദ്ധനായ ഇന്ത്യൻ-അമേരിക്കൻ പത്രപ്രവർത്തകനും എഴുത്തുകാരനുമാണ് **ഫരീദ് സഖറിയ**(ജനനം : 20 ജനുവരി 1964). 'ഫോറിൻ അഫയേഴ്‌സ്' മാസികയുടെ മാനേജിങ് എഡിറ്റർ, 'ന്യൂസ്‌വീക്ക് ഇൻറർനാഷണ'ലിന്റെ എഡിറ്റർ, എന്നീ സ്ഥാനങ്ങൾ വഹിച്ചിരുന്ന സഖറിയയ്ക്ക്  2010 ൽ പത്രപ്രവർത്തന മേഖലയ്ക്ക് നൽകിയ സംഭാവന പരിഗണിച്ച് പത്മഭൂഷൺ ലഭിച്ചിട്ടുണ്ട്.
## ജീവിതരേഖ
മുംബൈയിൽ ജനിച്ച് യേൽ, ഹാർവാഡ് സർവകലാശാലകളിൽ നിന്ന് ബിരുദം നേടിയ നാൽപ്പത്തിയെട്ടുകാരനായ സഖറിയ, 'ടൈമി'ന്റെ എഡിറ്റർമാരിൽ ഒരാളും സി.എൻ.എന്നിലെ അവതാരകനും 'വാഷിങ്ടൺ പോസ്റ്റി'ലെ കോളമിസ്റ്റും എഴുത്തുകാരനുമാണ്. വിദേശകാര്യം, വാണിജ്യം, അമേരിക്കയുടെ വിദേശകാര്യനയം എന്നിവയാണ് അദ്ദേഹം പ്രധാനമായും കൈകാര്യം ചെയ്യുന്ന വിഷയങ്ങൾ.

വിദേശ കാര്യങ്ങളെക്കുറിച്ചുള്ള 'ഫരീദ് സഖറിയ ജി.പി.എസ്' എന്ന സി.എൻ.എൻ. പരിപാടിയുടെ അവതാരകനാണ് സഖറിയ.  
## കൃതികൾ
* *The Post-American World, Release 2.0, Fareed Zakaria, (W.W. Norton & Company; 2011) ISBN 0-393-08180-X
* *The Post-American World, Fareed Zakaria, (W.W. Norton & Company; 2008) ISBN 0-393-06235-X
* *[[The Future of Freedom]]: Illiberal Democracy at Home and Abroad*, Fareed Zakaria, (W.W. Norton & Company; 2003) ISBN 0-393-04764-4
* *From Wealth to Power*, Fareed Zakaria, (Princeton University Press; 1998) ISBN 0-691-04496-1
* *The American Encounter: The United States and the Making of the Modern World Essays from 75 Years of Foreign Affairs*, edited by James F. Hoge and Fareed Zakaria, (Basic Books; 1997) ISBN 0-465-00170-X
## പുരസ്കാരം
*പത്മഭൂഷൺ പുരസ്കാരം(2010)
## വിവാദങ്ങൾ
'ടൈമി'ൽ എഴുതിയ ലേഖനത്തിൽ സാഹിത്യ ചോരണം നടത്തിയെന്ന് അംഗീകരിച്ച സഖറിയ മാപ്പുപറഞ്ഞതിനെത്തുടർന് സാഹിത്യ ചോരണത്തിന്റെ പേരിൽ സി.എൻ.എന്നും 'ടൈം' മാഗസിനും സഖറിയയെ സസ്‌പെൻഡ് ചെയ്തെങ്കിലും  പിന്നീട് കുറ്റക്കാരനല്ലെന്നു കണ്ട്  തിരിച്ചെടുത്തു.

## അവലംബം

## അധിക വായനയ്ക്ക്
## അഭിമുഖങ്ങളും ലേഖനങ്ങളും
* Marion Maneker. "Man of the World". *New York* magazine profile.
* Coverage of his many appearances on "The Daily Show with Jon Stewart". Sajaforum.org
* Review roundup of "The Post-American World" at SAJA Forum
* One-on-One with Thomas L. Friedman. Omnivoracious. September 7, 2008
* "Sweet Justice". Zakaria says that German wines get a bad rap. *[[Slate (magazine)]]*.
* Audio: Fareed Zakaria in conversation on the BBC World Service discussion show ''The Forum''
* Q&A with Fareed Zakaria on five-year anniversary of 9/11 attacks. South Asian Journalists Association blog. September 10, 2006.
* "The Interpreter" . *[[Village Voice]]* profile. August 9, 2005.
## പുറം കണ്ണികൾ

*FareedZakaria.com Official site
*
*
*Global Public Square  at *[[CNN]]*
*Column archive  at *[[Daily Star (Lebanon)|The Daily Star]]*
*Column archive (through 2010)  at *[[Newsweek]]*
*
*
*
*
*
*

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:അമേരിക്കയിലെ പത്രപ്രവർത്തകർ
വർഗ്ഗം:1964-ൽ ജനിച്ചവർ
വർഗ്ഗം:മുംബൈയിൽ നിന്നുള്ള വ്യക്തികൾ
രഘുറാം രാജൻ

പ്രമുഖ സാമ്പത്തിക വിദഗ്ദ്ധനായ **രഘുറാം രാജൻ** (Tamil: ரகுராம் கோவிந்த ராஜன்) (ജനനം :3 ഫെബ്രുവരി 1963) ഭാരതീയ റിസർവ് ബാങ്ക് ഗവർണർ ആയിരുന്നു. അന്താരാഷ്ട്ര നാണ്യ നിധിയിൽ ചീഫ് ഇക്കണോമിസ്റ്റായും ചിക്കാഗോ യൂണിവേഴ്‌സിറ്റിയിൽ പ്രൊഫസറായും പ്രവർത്തിച്ചിരുന്ന ഇദ്ദേഹം ഇന്ത്യൻ ധനമന്ത്രാലയത്തിലെ മുഖ്യ സാമ്പത്തിക ഉപദേഷ്ടാവായിരുന്നു. 2013 സെപ്റ്റംബർ 4നാണ് ഇദ്ദേഹം പദവിയിലെത്തിയത്.

## ജീവിതരേഖ
അഹമ്മദാബാദ് ഐഐഎമ്മിലും ഡൽഹി ഐഐടിയിലും പഠിച്ച രഘുറാം മസാച്ചുസെറ്റ്‌സ് ഇൻസ്റ്റിറ്റൂട്ട് ഓഫ് ടെക്‌നോളജിയിൽ നിന്ന് ഡോക്ടറേറ്റും കരസ്ഥമാക്കിയിട്ടുണ്ട്.

പ്രധാനമന്ത്രി മൻമോഹൻ സിങ്ങിന്റെ സാമ്പത്തിക ഉപദേഷ്ടാവായും സേവനമനുഷ്ഠിച്ചിട്ടുണ്ട്. 2008ലെ ആഗോള സാമ്പത്തിക മാന്ദ്യം പ്രവചിച്ചതോടെയാണ് സാമ്പത്തിക വിദഗ്ദ്ധരുടെ ഇടയിൽ രഘുറാം പ്രശസ്തനാകുന്നത്. ധനകാര്യ മേഖലയിലെ പരിഷ്ക്കരണങ്ങൾക്കായി പ്ലാനിങ് കമ്മീഷന് വേണ്ടി റിപ്പോർട്ട് തയ്യാറാക്കിയിട്ടുണ്ട്. 2013 ആഗസ്റ്റ് 6നു ഭാരതീയ റിസർവ് ബാങ്കിന്റെ ഗവർണറായി പ്രഖ്യാപിക്കപ്പെട്ട രഘുറാം രാജൻ 2013 സെപ്റ്റംബർ 4 മുതൽ പദവിയിലെത്തി.

## പൗരത്വത്തെക്കുറിച്ചുള്ള സംശയങ്ങൾ

അമേരിക്കൻ പൗരനെ ഇന്ത്യയുടെ റിസർവ് ബാങ്ക് ഗവർണർ ആയി സർക്കാർ നാമനിർദ്ദേശം ചെയ്തു എന്ന തലക്കെട്ടിൽ 2013 ആഗസ്റ്റ് 7ലെ 'മില്ലേനിയം പോസ്റ്റ്'ൽ വന്ന വാർത്ത രഘുറാമിന്റെ പൗരത്വത്തെക്കുറിച്ചു ചില സംശയങ്ങൾക്ക് കാരണമായി. ഇന്ത്യയുടെ താല്പര്യങ്ങളേക്കാൾ ഏറെ അമേരിക്കയുടെ താല്പര്യങ്ങൾ സംരക്ഷിക്കാനാകും പുതിയ ഗവർണർ ശ്രമിക്കുകയെന്നും പത്രം ആരോപണം ഉന്നയിച്ചിരുന്നു. എന്നാൽ രാജൻ ആരോപണങ്ങൾ നിഷേധിക്കുകയും താൻ ഇന്ത്യൻ പൗരനാണെന്ന് വെളിപെടുത്തുകയും ചെയ്തു.

## കൃതികൾ
**[[Saving Capitalism from the Capitalists]]*, എന്ന കൃതി , സഹപ്രവർത്തകനും ചിക്കാ ഗോ ബൂത്ത്  കലാലയത്തിലെ പ്രഫസറുമായw ലൂജി സിൻജൽസ് ചേർന്ന് 2004 പ്രിസിദ്ധീകരിച്ചു.
**Fault Lines: How Hidden Fractures Still Threaten the World Economy*, 2010 ൽ പ്രസിദ്ധീകരിച്ചത്, has won the Financial Times and Goldman Sachs Business Book of the Year Award for 2010.
* He has also published numerous articles in top-tier finance and economics journals including the *[[American Economic Review]]*, *[[Journal of Economic Perspectives]]*, *[[Journal of Political Economy]]*, *[[Journal of Financial Economics]]*, *[[Journal of Finance]]* and *Oxford Review of Economic Policy*.
*The True Lessons of the Recession; The West Can’t Borrow and Spend Its Way to Recovery by Rajan in May/June 2012 Foreign Affairs
*Several of Dr. Rajan's opinion editorials are available at: Rajan-Project Syndicate Opinion Editorials

## പുരസ്കാരങ്ങൾ

*ഫിഷർ ബ്ലാക്ക് പ്രൈസ് - 2003
*ഫിനാൻഷ്യൽ ടൈംസ് ആൻഡ് ഗോൾഡ്മാൻ സാക്സ് ബിസിനസ് ബുക്ക് ഓഫ് ദി ഇയർ പുരസ്കാരം - 2010

## അവലംബം

## അധിക വായനയ്ക്ക്
## പുറം കണ്ണികൾ

വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ
വർഗ്ഗം:റിസർവ് ബാങ്ക് ഗവർണർമാർ
വർഗ്ഗം:ഇന്ത്യൻ ബാങ്കർമാർ
വർഗ്ഗം:1963-ൽ ജനിച്ചവർ
കെ.വി. അഷ്ടമൂർത്തി

1952 ജൂൺ 27ന്‌ തൃശൂർ ജില്ലയിലെ ആറാട്ടുപുഴയിൽ ജനിച്ചു. അച്‌ഛൻ: കെ.കെ. വാസുദേവൻ നമ്പൂതിരിപ്പാട്‌. അമ്മ: ശ്രീദേവി അന്തർജനം. തൃശൂർ ശ്രീകേരളവർമ കോളേജിൽ നിന്നും ബി.കോം. കഴിഞ്ഞ്‌ 1974ൽ മുംബൈയിലെ ഒരു സ്വകാര്യസ്ഥാപനത്തിൽ ജോലിയിൽ പ്രവേശിച്ചു. ഇവിടെ പന്ത്രണ്ടുകൊല്ലം ജോലി ചെയ്‌തു. 1986ൽ നാട്ടിൽ തിരിച്ചെത്തി. തൃശൂരിലുളള എസ്‌.എൻ.എ. ഔഷധശാലയിൽ ജോലിചെയ്തിരുന്നു. സബിതയെയാണ് ഇദ്ദേഹം വിവാഹം കഴിച്ചത്. ഇവർക്ക് ഒരു മകളുണ്ട്. 

## കൃതികൾ

* എപ്പോഴാണ് മകൾ മടങ്ങിയെത്തുക
* കരുവന്നൂർപ്പുഴയിലെ പാലം
* റിഹേഴസൽ ക്യാമ്പ്‌ 
* മരണശിക്ഷ - കഥാവർഷം 
* വീടുവിട്ടുപോകുന്നു
* തിരിച്ചുവരവ്‌ 
* പകൽവീട്‌ 
* കഥാസാരം
* ലാ പത്താ
* അനുധാവനം (പ്രവീൺകുമാറുമൊത്തെഴുതിയത്) 
* തിരിച്ചുവരവ്‌ (നോവലെറ്റ്)
* അകലത്തെ ബോംബേ, അയലത്തെ മുംബൈ

## പുരസ്കാരങ്ങൾ

റിഹേഴ്‌സൽ ക്യാമ്പ്‌ എന്ന നോവൽ 1982-ലെ കുങ്കുമം അവാർഡു നേടി. വീടുവിട്ടുപോകുന്നു എന്ന കൃതിക്ക് 1992ലെ കേരള സാഹിത്യ അക്കാദമി അവാർഡു ലഭിച്ചു. 

## പുറത്തേയ്ക്കുള്ള കണ്ണി
* പുഴ.കോം 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
മാനസി

മലയാള സാഹിത്യകാരിയാണ് **മാനസി** എന്ന പേരിലെഴുതുന്ന **പി.എ. രുക്മിണി** (ജനനം : 4 മേയ് 1948).

## ജീവിതരേഖ
തിരുവില്വാമല പോന്നേടത്ത്‌ ആച്ചാട്ടിലാണ് മാനസി ജനിച്ചത്. അച്‌ഛൻ: പി. ശിവരാമമേനോൻ. അമ്മ: പി.എ. മാലതി അമ്മ. തൃശൂർ എഞ്ചിനീയറിങ്ങ്‌ കോളജിൽ കെമിക്കൽ എഞ്ചിനീയറിങ്ങിൽ ബിരുദപഠനം നടത്തിയെങ്കിലും അത്‌ പൂർത്തിയാക്കിയില്ല. 1970 മുതൽ ബോംബെയിൽ താമസിക്കുന്നു. കുറച്ചു വർഷമായി അവിടെ ഫ്രീലാൻസ്‌ കോപ്പിറൈറ്ററായി ജോലി ചെയ്യുന്നു. സ്ത്രീമനസ്സിന്റെ ഇരുണ്ട കോണുകളിലൂന്നിനിന്ന് കഥപറയുന്നതാണ് മാനസിയുടെ പ്രത്യേകതയെന്ന് അഭിപ്രായമുണ്ടായിട്ടുണ്ട്. സ്ത്രീക്ക് പുരുഷന്മാർ കൊടുത്ത നിർവചനം തകർക്കുകയും; സ്ത്രീയെന്ന ദൈവത്തെ നീക്കിനിർത്തി മജ്ജയും മാംസവുമുള്ള സ്ത്രീയുടെ  പ്രശ്നങ്ങൾ സംവദിക്കാൻ തയ്യാറാവുകയും വേണമെന്ന് മാനസിയുടെ കഥകൾ നമ്മെ ഓർമിപ്പിക്കുന്നു. 
## കൃതികൾ
ആനുകാലിക പ്രസിദ്ധീകരണങ്ങളിൽ ചെറുകഥകളും ലേഖനങ്ങളും എഴുതുന്നുണ്ട് . പല കഥകളും ഇംഗ്ലീഷ്‌, മറാഠി, കന്നഡ എന്നീ ഭാഷകളിൽ വിവർത്തനം ചെയ്‌തു പ്രസിദ്ധീകരിച്ചിട്ടുണ്ട്‌. പ്രധാന കഥാസമാഹാരങ്ങൾ:
* ഇടിവാളിന്റെ തേങ്ങൽ
* വെളിച്ചത്തിന്റെ താളം (സഹോദരൻ പി.എ. ദിവാകരനുമായി ചേർന്ന്‌ രചിച്ചത്),
* മഞ്ഞിലെ പക്ഷി
* മാനസിയുടെ കഥകൾ

## പുരസ്കാരങ്ങൾ
മഞ്ഞിലെ പക്ഷി എന്ന കൃതിക്ക് 1993-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട്. 

## പുറത്തേയ്ക്കുള്ള കണ്ണി
പുഴ.കോം 

## അവലംബം

വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:മലയാളത്തിലെ സ്ത്രീ എഴുത്തുകാർ
വർഗ്ഗം:മലയാള കഥാകൃത്തുക്കൾ
വി.പി. മേനോൻ

ഇന്ത്യാ വിഭജനക്കാലത്ത് ഇന്ത്യയുടെ രാഷ്ട്രീയ ഏകീകരണത്തിൽ മുഖ്യപങ്ക് വഹിച്ച ആളാണ്  **വാപ്പാല പങ്കുണ്ണി മേനോൻ** എന്ന **വി.പി. മേനോൻ** (1893-1965). വിഭിന്ന ഭരണവ്യവസ്ഥകളാൽ വൈചിത്ര്യപൂർണ്ണമായിരുന്നു സ്വാതന്ത്ര്യപൂർവ ഇന്ത്യ. മതത്തിലും പാരമ്പര്യാവകാശത്തിലും യുദ്ധത്തിന്റെ ബലതന്ത്രത്തിലും  സംസ്കാരത്തനിമകളിലും ചിലപ്പോൾ ഭാഗ്യത്തിലും അധിഷ്ഠിതങ്ങളായി നിലനിന്ന വിഭിന്ന നാട്ടുരാജ്യങ്ങളെ സൈനിക നടപടികൾ കൂടാതെ ഇൻഡ്യൻ യൂണിയനിൽ ലയിപ്പിച്ചെടുക്കാൻ സർദാർ വല്ലഭായ് പട്ടേലിനെ പ്രാപ്തനാക്കിയത് വി.പി. മേനോന്റെ ഉപദേശവും സഹായവുമാണ്. 

## ആദ്യകാല ജീവിതം
കേരളത്തിലെ ഒറ്റപ്പാലത്ത് 1893 സെപ്റ്റംബർ 30-ആം തീയതി ജനിച്ചു. പിതാവ് ചുനങ്ങാട് ശങ്കര മേനോൻ ഒരു ഹൈസ്കൂൾ ഹെഡ്‌മാസ്റ്റർ ആയിരുന്നു. പന്ത്രണ്ട് മക്കളിൽ മൂത്തവനായിരുന്ന മേനോൻ പതിമൂന്നാം വയസ്സിൽ സ്കൂൾ വിട്ടശേഷം കൂലിപ്പണിക്കാരനായും കൽക്കരിഖനിത്തൊഴിലാളിയായും ഫാക്ടറിത്തൊഴിലാളിയായും ദക്ഷിണേന്ത്യൻ റെയിൽവേയിൽ സ്റ്റോക്കറായും മാറിമാറി ജോലി ചെയ്തു.

പരുത്തിക്കച്ചവടത്തിലെ ദല്ലാൾപണി നോക്കി അദ്ദേഹം പരാജയപ്പെട്ടു. ഒരു സ്കൂൾ അധ്യാപകനായും പ്രവർത്തിച്ചു. അവസാനം ടൈപ്പ് ചെയ്യാൻ സ്വയം പഠിച്ച അദ്ദേഹം 1929-ൽ സിംലയിലെ ഇന്ത്യൻ ഭരണകൂടത്തിൽ ഒരു ഗുമസ്തനായി കയറിപ്പറ്റി.

## ഔദ്യോഗിക ജീവിതം
ഔദ്യോഗികജീവിതത്തിൽ പിന്നീട് അദ്ദേഹത്തിന്റേത് കണ്ണഞ്ചിപ്പിക്കുന്ന ഉയർച്ചയായിരുന്നു. നിരന്തരമായ അദ്ധ്വാനവും ഇച്ഛാശക്തിയും കൊണ്ട് താഴേത്തട്ടിൽനിന്നു പടിപടിയായി ഔന്നത്യങ്ങളിലേക്കു എത്തിപ്പെടാൻ വി.പി.മേനോനു കഴിഞ്ഞു.
1947 ആകുമ്പോഴേക്കും വൈസ്രോയിയുടെ സ്റ്റാഫിലെ ഏറ്റവും ഉയർന്ന സ്ഥാനങ്ങളിലൊന്നിൽ അദ്ദേഹമെത്തിച്ചേർന്നു.

## ഇന്ത്യാവിഭജന പദ്ധതി
ലഘുചിത്രം|മൗണ്ട്‌ബാറ്റണോടൊപ്പം മേനോൻ
ഇന്ത്യയുടെ അവസാന വൈസ്രോയി ആയിരുന്ന ലൂയി മൗണ്ട്ബാറ്റന്റെ രാഷ്ട്രീയ ഉപദേഷ്ടാവായിരുന്നു മേനോൻ. 1947-ൽ വിഭജനത്തിനു ശേഷം ഇന്ത്യയുടെ ഉപപ്രധാനമന്ത്രിയായി മാറിയ സർദാർ പട്ടേൽ, വി.പി. മേനോനെ സെക്രട്ടറിയാക്കി.

ഇടക്കാല ഗവൺമെന്റിൽ കോൺഗ്രസും മുസ്ലീം ലീഗും തമ്മിലുള്ള ബലപരീക്ഷണത്തിനിടയിലാണ് ഇന്ത്യയിൽ നിന്നും വേറിട്ടൊരു സ്വതന്ത്ര്യരാജ്യം വേണമെന്നുള്ള മുസ്ലീം ലീഗിന്റെ ആവശ്യത്തെ അംഗീകരിക്കാൻ മൗണ്ട്‌ബാറ്റൺ, ജവഹർലാൽ നെഹ്രു, സർദാർ വല്ലഭ് ഭായ് പട്ടേൽ എന്നിവരോട് ശുപാർശ ചെയ്യുന്നത്.

മൗണ്ട്‌ബാറ്റന്റെ ആദ്യ ഇന്ത്യാവിഭജനപദ്ധതി നെഹ്രു ശക്തമായി നിരാകരിച്ചതിനെത്തുടർന്നുണ്ടാക്കിയ പുതിയ പദ്ധതിയുടെ കരട് രൂപം തയ്യാറാക്കിയത് വി.പി.മേനോനാണ്.

## ഇന്ത്യയുടെ പുനരേകീകരണം
ഇന്ത്യയുടെ സ്വാതന്ത്ര്യലബ്‌ധിക്കുശേഷം സർദാർ പട്ടേൽ കൈകാര്യം ചെയ്ത മന്ത്രാലയത്തിൽ മേനോൻ സെക്രട്ടറിയായിത്തീർന്നു. മേനോന്റെ ബുദ്ധിവൈഭവവും കഠിനാദ്ധ്വാനവും പട്ടേലിനെ വശീകരിച്ചു. ഇന്ത്യയിലെ 565 നാട്ടുരാജ്യങ്ങളെ ഇന്ത്യൻ യൂണിയനിലേക്ക് ചേർക്കാൻ പട്ടേലിനോടൊപ്പം അദ്ദേഹം അഹോരാത്രം അദ്ധ്വാനം ചെയ്തു.

രജപുത്താന (രാജസ്ഥാൻ), കശ്മീർ, തിരുവിതാംകൂർ, ഹൈദരാബാദ് തുടങ്ങി നിരവധി നാട്ടുരാജ്യങ്ങളെ ഇൻഡ്യൻ യൂണിയനിൽ ലയിപ്പിക്കുന്നതിൽ വി.പി. മേനോൻ മുഖ്യപങ്കുവഹിച്ചു.

## മരണം
അവസാനകാലത്ത് വാർദ്ധക്യസഹജമായ അസുഖങ്ങളെത്തുടർന്ന് ഒറ്റപ്പെടൽ അനുഭവിച്ച മേനോൻ 72-ആം വയസ്സിൽ 1965 ഡിസംബർ 31-ന് ഒറ്റപ്പാലത്തെ കുടുംബവീട്ടിൽ വച്ച് അന്തരിച്ചു. മൃതദേഹം പൂർണ ഔദ്യോഗിക ബഹുമതികളോടെ വീട്ടുവളപ്പിൽ സംസ്കരിച്ചു. 

## ഇതും കാണുക

* ഇന്ത്യാ വിഭജനം
* മൗണ്ട് ബാറ്റൺ പ്രഭു
* ജൂൺ തേഡ് പ്ലാൻ

## അവലംബം

വർഗ്ഗം:1893-ൽ ജനിച്ചവർ
വർഗ്ഗം:1965-ൽ മരിച്ചവർ
വർഗ്ഗം:സെപ്റ്റംബർ 30-ന് ജനിച്ചവർ
വർഗ്ഗം:ഡിസംബർ 31-ന് മരിച്ചവർ
വർഗ്ഗം:മലയാളികൾ
വർഗ്ഗം:ഇന്ത്യയിലെ സർക്കാർ ഉദ്യോഗസ്ഥർ
വർഗ്ഗം:മേനോന്മാർ
ശത്രുഘ്നൻ (സാഹിത്യകാരൻ)

മലയാള സാഹിത്യകാരനായ **ശത്രുഘ്നൻ** 1947-ലാണ് ജനിച്ചത്. ബി. കോം. ബിരുദധാരിയായ ഇദ്ദേഹം ആദ്യം എഫ്‌. എ. സി. ടി. യിൽ ഉദ്യോഗസ്ഥനായിരുന്നു. പിന്നീട്‌ പന്ത്രണ്ടു കൊല്ലത്തോളം ഗൾഫിൽ ജോലി ചെയ്തു. 1989 മുതൽ മാതൃഭൂമി ആനുകാലിക പ്രസിദ്ധീകരണങ്ങളിൽ സഹപത്രാധിപരായി പ്രവർത്തിക്കുന്നു. ഭാര്യ: അമ്മു. ഇവർക്കൊരു മകളുണ്ട്. 

## കൃതികൾ
### കഥകൾ
* നിഴലും നിഴലും
* ആകാശത്തിന്റെ മൗനം
* ഈശ്വരനും ഇന്ത്യയും മറ്റും
* സീത വരേണ്ടതായിരുന്നു
* സമാന്തരങ്ങൾ
* കടൽപോലെ കാമിനി
* സ്വപ്നസൗധം സാക്ഷി 
* പുഴയുടെ പേരോർമയില്ല 

### നോവൽ
* ഏതോ ഒരു ദിവസം
* പരുന്തു പറന്ന ദൂരം
### ലഘുനോവൽ
* അനാമിക 
### തർജ്ജമകൾ
* ഒരു ജന്മം കൂടി
* സത്യഭാമ
* മായാമുരളി

## പുരസ്കാരങ്ങൾ
സീത വരേണ്ടതായിരുന്നു എന്ന കൃതിക്ക് വി. ടി. സ്മാരക പുരസ്കാരം ലഭിച്ചു. സമാന്തരങ്ങൾ എന്ന കൃതിക്ക് 1994-ൽ ചെറുകഥാസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചു .

## പുറത്തേയ്ക്കുള്ള കണ്ണി
പുഴ.കോം 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാള കഥാകൃത്തുക്കൾ
റേഡിയോ ബെൻസിഗർ

കൊല്ലത്തു നിന്നും പ്രക്ഷേപണം ചെയ്യുന്ന എഫ്.എം. കമ്മ്യൂണിറ്റി റേഡിയോ സ്റ്റേഷൻ ആണ് **റേഡിയോ ബെൻസിഗർ**. 107.8 മെഗാ ഹേർട്സ് ആണു ഫ്രീക്വൻസി. കൊല്ലം ബിഷപ് ബെൻസിഗർ ആശുപത്രിയുടെ നിയന്ത്രണത്തിൽ പ്രവർത്തിക്കുന്നു. രാവിലെ ആറുമുപ്പത് മുതൽ രാത്രി ഒമ്പത് മുപ്പത് വരെയാണു പ്രവർത്തനം. 

2010 നവംബർ 7-ന് ബിഷപ്പ് ബെൻസിഗർ ആശുപത്രിയാണ് **റേഡിയോ ബെൻസിഗർ സ്ഥാപിച്ചത്** .  FM 107.8 MHz-ൽ ഒരു ദിവസം 15 മണിക്കൂർ പ്രക്ഷേപണം ചെയ്യുന്നു. സിഗ്നൽ 15 കിലോമീറ്റർ ചുറ്റളവിൽ എത്തുന്നു. 

## പ്രധാന പരിപാടികൾ
*സ്റ്റേറ്റ് ഇൻസ്റ്റിറ്റിയൂട്ട് ഓഫ് എഡ്യൂക്കേഷണൽ ടെക്‌നോളജിയുടെ റേഡിയോ വിദ്യാഭ്യാസ പരിപാടിയായ വിദ്യാവാണി എഫ്.എം 
## പുരസ്‌കാരങ്ങൾ
*മൂന്നാമത് നാഷണൽ കമ്മ്യൂണിറ്റി റേഡിയോ സമ്മേളനിൽ റേഡിയോ ബെൻസിഗർ 2 നാഷണൽ അവാർഡുകൾ (നൂതനവും സർഗാത്മക ശൈലിയിലുമുള്ള അവതരണം , വിഷയാധിഷ്ടിടിത പ്രത്യേക പരിപാടി എന്നീ 2 വിഭാഗങ്ങളിലാണ് അവാർഡ്)
## അവലംബം

വർഗ്ഗം:കമ്മ്യുണിറ്റി റേഡിയോ നിലയങ്ങൾ
വർഗ്ഗം:കേരളത്തിലെ റേഡിയോ നിലയങ്ങൾ
യൂജീൻ മൈക്കൾ അന്റോണിയാഡി

ഗ്രീക്-ഫ്രഞ്ച് ജ്യോതിശ്ശാസ്ത്രജ്ഞനും ഗ്രന്ഥകാരനുമായിരുന്നു **യൂജീൻ മൈക്കൾ അന്റോണിയാഡി** (1870-1944). ഇദ്ദേഹത്തിന്റെ രണ്ട് ശാസ്ത്ര ഗ്രന്ഥങ്ങൾ ക്ലാസ്സിക് ജ്യോതിശ്ശാസ്ത്രത്തിലെ അടിസ്ഥാന ഗ്രന്ഥങ്ങളായി കണക്കാക്കപ്പെടുന്നു.

## ജനനം

1870-ൽ ഇദ്ദേഹം ഇസ്താൻബൂളിൽ ജനിച്ചു. ഫ്രാൻസിലെ ജ്യൂവിസി ഒബ്സർവേറ്ററിയിൽ ക്യാമിലി ഫ്ലമാരിയോണിന്റെ കൂടെ വാന നിരീക്ഷണത്തിലേർപ്പെട്ട അന്റോണിയാഡി, ബുധൻ, ചൊവ്വ, വ്യാഴം എന്നീ ഗ്രഹങ്ങളുടെ പല സവിശേഷതകളും നിരീക്ഷിക്കുകയുണ്ടായി. 1896 മുതൽ 1917 വരെ ബ്രിട്ടീഷ് അസ്ട്രോണമിക്കൽ അസോസിയേഷന്റെ ചൊവ്വാ നിരീക്ഷണ സംഘത്തിൽ അംഗമായിരുന്ന ഇദ്ദേഹം, തന്റെ കണ്ടെത്തലുകൾ പ്രബന്ധങ്ങളിലൂടെ അവതരിപ്പിക്കുകയുണ്ടായി.

## ജ്യോതിശാസ്ത്രഗ്രന്ഥങ്ങൾ

*ലാപ്ലാനറ്റെ മാർസ് (La planete mars, 1930), 
*ലാ പ്ലാനറ്റെ മെർക്കുറെ (La planete mercure, 1934)
എന്നിവയാണ് അന്റോണിയാഡിയുടെ ശ്രദ്ധേയമായ ജ്യോതിശ്ശാസ്ത്രഗ്രന്ഥങ്ങൾ. ചൊവ്വ, ബുധൻ എന്നീ ഗ്രഹങ്ങളെ സംബന്ധിച്ച തന്റെ കണ്ടെത്തലുകളും നിഗമനങ്ങളും ഇതര ജ്യോതിശ്ശാസ്ത്രകാരന്മാരുടെ കണ്ടെത്തലുകളുടെ ചരിത്രവുമൊക്കെയാണ് ഈ ഗ്രന്ഥങ്ങളുടെ ഉള്ളടക്കം. കൂടാതെ, ജ്യോതിശ്ശാസ്ത്ര ചരിത്രത്തെ മുൻ നിർത്തിയും ഇദ്ദേഹം ഗ്രന്ഥരചന നടത്തിയിട്ടുണ്ട്. 1944 ഫെബ്രുവരി 10-ന് ഫ്രാൻസിലെ മ്യുഡോണിൽ ഇദ്ദേഹം അന്തരിച്ചു.

## പുറത്തേക്കുള്ള കണ്ണികൾ
*http://www.daviddarling.info/encyclopedia/A/Antoniadi.html
*http://articles.adsabs.harvard.edu/full/1993JBAA..103..219M
*http://adsabs.harvard.edu/full/1993JBAA..103..164M

വർഗ്ഗം:ജ്യോതിശാസ്ത്രജ്ഞർ
സോറാപോഡമോർഫ

സൌരിച്ച്യൻ ദിനോസറുകളുടെ വംശനാശം സംഭവിച്ച ഒരു ജീവശാഖ ആണ് **സോറാപോഡമോർഫ** . പേര് വരുന്നത്‌ ഗ്രീക്ക് ഭാഷയിൽ നിന്നും ആണ്.  അർഥം പല്ലിയുടെ പാദം ഉള്ള വിഭാഗം എന്ന്. നീണ്ട കഴുത്തും ഭാരം ഏറിയ ശരീരവും ഇവയുടെ പ്രത്യേകതകൾ ആയിരുന്നു  . 

## ജീവിത കാലം
മെസോസൊയിക് കാലത്തെ ഏറ്റവും പ്രാതിനിധ്യം ഉള്ള ദിനോസറുകൾ ആയിരുന്നു ഇവ .  ഇവയുടെ ഉല്പത്തി മധ്യ ട്രയാസ്സിക് കാലത്തും അന്ത്യം  ക്രിറ്റേഷ്യസ്‌ കാലത്തും ആയിരുന്നു.

## ഉപനിരകൾ
സസ്യഭോജികൾ ആയ സോറാപോഡകൾ സോറാപോഡമോർഫയുടെ ഉപനിര ആണ്.

## അവലംബം

വർഗ്ഗം:ദിനോസറുകൾ
വർഗ്ഗം:ജന്തുകുടുംബങ്ങൾ
വർഗ്ഗം:ദിനോസർ കുടുംബങ്ങൾ
മജീഷ്യൻ സാരംഗ്

കേരളത്തിലെ പ്രശസ്ത മജീഷ്യനായിരുന്നു **മജീഷ്യൻ സാരംഗ്** (മരണം : 11 ആഗസ്റ്റ് 2012). മാജിക്കിലൂടെ അന്ധവിശ്വാസം പരത്തുന്നവർക്കെതിരെ പ്രചരണം നടത്തിയ ഇദ്ദേഹം യുക്തിവാദ പ്രചാരകൻ കൂടിയായിരുന്നു. യുക്തിവാദി ഇടമറുകിനൊപ്പം പ്രവർത്തിച്ചിട്ടുണ്ട്. 

## ജീവിതരേഖ
ഇന്ത്യയ്ക്കകത്തും പുറത്തും മാജിക് നടത്തിയും മാജിക്കിന്റെ ഉപകരണങ്ങൾ നിർമ്മിച്ച് നൽകിയും ശ്രദ്ധേയനായി. കുറെ നാൾ ദുബായിൽ മാജിക്കുമായി ബന്ധപ്പെട്ട് പ്രവർത്തിച്ചിട്ടുണ്ട്. 'മാനിക്കുലേറ്റീവ് മാജിക്കി'ന്റെ വക്താവായാണ് മാന്ത്രികർക്കിടയിൽ അറിയിപ്പെടുന്നത്. വലിയ ശിഷ്യസമ്പത്തും ഉണ്ടായിരുന്നു.

## പുരസ്കാരം
*മാജിക് കലയിൽ ദേശീയ-സംസ്ഥാനതലത്തിൽ നിരവധി അവാർഡുകൾ കരസ്ഥമാക്കിയിട്ടുണ്ട്. പ്രൊഫ. വാഴക്കുന്നം അവാർഡ് അഞ്ച് തവണ തുടർച്ചയായി നേടി.

## അവലംബം


വർഗ്ഗം:കേരളത്തിൽ നിന്നുള്ള ജാലവിദ്യക്കാർ
യർവാദാ സെൻട്രൽ ജയിൽ

മഹാരാഷ്ട്രയിൽ പൂണെ നഗരപ്രാന്തത്തിലുള്ള യർവാദാ എന്ന സ്ഥലത്ത് സ്ഥിതിചെയ്യുന്ന ചരിത്രപ്രധാനമായ ഒരു ജയിലാണ് **യർവാദാ സെൻട്രൽ ജയിൽ**. ഇന്ത്യയിലെ സ്വാതത്ര്യ സമരകാലത്ത്, മഹാത്മാഗാന്ധിയേയും  മറ്റനേകം  സ്വാതന്ത്ര്യസമര സേനാനികളേയും ഈ ജയിലിൽ  ബ്രിട്ടീഷുകാർ പാർപ്പിച്ചിട്ടുണ്ട്. 1932 സെപ്റ്റംബർ 24 നു പൂനെ കരാറിൽ ഈ ജയിലിലെ വച്ചാണ് മഹാത്മാ ഗാന്ധി ഒപ്പുവച്ചത്. 

## നിർമ്മാണം
1880 ൽ ബ്രിട്ടീഷുകാരാണ് യർവാദാ സെൻട്രൽ ജയിൽ നിർമ്മിച്ചത് . തുടർന്ന്, സാന്ത്വന്ത്യ സമര കാലഘട്ടത്തിലും, സ്വാതന്ത്ര്യാനന്തരം അടിയന്തരാവസ്ഥ നടപ്പാക്കിയ കാലഘട്ടത്തിലും, വിപ്ലവകാരികളെ പാർപ്പിച്ചിരുന്നത് ഈ ജയിലിൽ  ആയിരുന്നു. 

## അവലംബം

വർഗ്ഗം:മഹാരാഷ്ട്രയിലെ ജയിലുകൾ
എൻ.പി. ചെല്ലപ്പൻനായർ

1903 ൽ മാവേലിക്കരയിൽ ജനിച്ച പ്രശസ്ത മലയാള നാടകകൃത്തും ചെറുകഥാകൃത്തുമായിരുന്നു **എൻ.പി. ചെല്ലപ്പൻ നായർ**. ധാരാളം നാടകങ്ങൾ ഇദ്ദേഹം എഴുതി സംവിധാനം ചെയ്യുകയും പ്രധാന വേഷങ്ങളിൽ അഭിനയിക്കുകയും ചെയ്തതിട്ടുണ്ട്. മനോഹരവും ലളിതവുമായ ശൈലിയിലായിരുന്നു ഇദ്ദേഹത്തിന്റെ രചനകൾ. സമകാലിക രാഷ്ട്രീയത്തെപ്പറ്റിയുള്ള വിമർശനം അദ്ദേഹത്തിന്റെ കൃതികളിൽ കാണാൻ സാധിക്കും. ജനവിരുദ്ധമായ എന്തിനേയും അദ്ദേഹം വിമർശിക്കുമായിരുന്നുവത്രേ. ഒരു ചരിത്ര പണ്ഡിതനുംകൂടിയായിരുന്ന  ഇദ്ദേഹം പുരാതന കേരള ചരിത്രത്തെപ്പറ്റി ഉപന്യാസങ്ങൾ പ്രസിദ്ധീകരിച്ചിട്ടുണ്ട്. 

ഹാസ്യസാഹിത്യരചനകളും ഇദ്ദേഹം നടത്തിയിട്ടുണ്ട്. ഗൗരവമുള്ള സാമൂഹ്യപ്രശ്നങ്ങളെ നർമ്മബോധത്തോടെ ആവിഷ്കരിച്ചിട്ടുണ്ട്. സാമൂഹികവിമർശനവും കുറിക്കുകൊള്ളുന്ന ഫലിതവും ശ്രദ്ധേയമാണ്. സ്വന്തം അനുഭവങ്ങളെ പ്രമേയമാക്കിയാണ് കഥകളേറെയും എഴുതിയിട്ടുള്ളത്. ഫലിതവും പരിഹാസവും നിറഞ്ഞ എൻ.പി.യുടെ കഥകൾ കാലികപ്രാധാന്യമുള്ളതാണ്. വഴിവിളക്കുകൾ, കാട്ടുപൂച്ചകൾ തുടങ്ങിയവ പ്രധാനകൃതികളാണ്. 1972 ൽ അദ്ദേഹം അന്തരിച്ചു.

## ജീവിതരേഖ
നെടുങ്ങാടി പരമേശ്വരൻ പിള്ളയുടെയും (മാന്നാർ), വാലേത്ത് കല്യാണി അമ്മയുടെയും പുത്രനായി ഇദ്ദേഹം 1903-ൽ ജനിച്ചു. പുഞ്ച സ്പെഷ്യൽ ഓഫീസറായും ബ്ലോക്ക് ഡെവലപ്മെന്റ് ഓഫീസറായും ജോലി ചെയ്തിട്ടുണ്ട്. ആലപ്പുഴ ജില്ല രൂപീകരിക്കുന്ന സംരംഭത്തിന്റെ സ്പെഷ്യൽ ഓഫീസറായിരുന്നു ഇദ്ദേഹം. ഇദ്ദേഹം 1972 സെപ്റ്റംബർ 3നു മരിച്ചു.

മുൻ കേരള ചീഫ് സെക്രട്ടറിയും എഴുത്തുകാരനുമായിരുന്ന സിപി നായർ മകനാണ്

## കൃതികൾ
200-ലധികം ചെറുകഥകളും 22 നാടകങ്ങളും ഇദ്ദേഹം രചിച്ചിട്ടുണ്ട്. 
### നാടകങ്ങൾ

* പ്രണയ ജാംബവാൻ (1938)
* ലേഡി ഡോക്ടർ (1940)
* മിന്നൽപ്രണയം (1941)
* വനകുമാരി (1942)
* ലഫ്റ്റനന്റ് നാണി (1946)
* ഇബിലീസുകളുടെ നാട്ടിൽ (I960)
* ക്ഷീരബല (1966)
* ഇടിയും മിന്നലും
* വികടയോഗി
* ഭാവന
* നഴ്സ്
* മിന്നൽ പിണറുകൾ

### ചെറുകഥകൾ
തവിട്ടുമുണ്ടികൾ 

കാട്ടുപൂച്ചകൾ 

മലക്കുകളും ഇബിലീസുകളും 

നീർക്കുമിളകൾ

വഴിവിളക്കുകൾ
* എൻ പിയുടെ ചരിത്രകഥകൾ (21 ചെറുകഥകളുടെ സമാഹാരം)

### ചലച്ചിത്രങ്ങൾ
കെ. സുബ്രഹ്മണ്യത്തിന്റെ പുരാണചലച്ചിത്രമായ പ്രഹ്ലാദനിൽ എൻ. പി. ചെല്ലപ്പൻ നായർ തിരക്കഥയെഴുതി അഭിനയിക്കുകയുണ്ടായി. ചന്ദ്രിക (1950), ശശിധരൻ (1950) ചേച്ചി (1951) ആത്മശാന്തി (1952), ആറ്റം ബോംബ് (1964) എന്നിവ ഇദ്ദേഹത്തിന്റെ മറ്റു ചലച്ചിത്രങ്ങളാണ്.

## പുരസ്കാരങ്ങൾ
**ഇബിലീസുകളുടെ നാട്ടിൽ** 1961-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്. .

## അവലംബം

## പുറത്തേക്കുള്ള കണ്ണികൾ
* N. P. Chellappan Nair, Malayalam Theatre Personality 

വർഗ്ഗം:മലയാളസാഹിത്യകാരന്മാർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാള കഥാകൃത്തുക്കൾ
വർഗ്ഗം:1903-ൽ ജനിച്ചവർ
വർഗ്ഗം:1972-ൽ മരിച്ചവർ
വർഗ്ഗം:ഫെബ്രുവരി 3-ന് മരിച്ചവർ
വർഗ്ഗം:ആലപ്പുഴ ജില്ലയിൽ ജനിച്ചവർ
പി.കെ. വീരരാഘവൻ നായർ

പ്രസിദ്ധ മലയാള നാടകകൃത്തായിരുന്നു **പി.കെ. വീരരാഘവൻ നായർ**. 1917-ലാണ് ജനനം. കെ.വി. നീലകണ്ഠൻ നായർ, പി.കെ. വിക്രമൻ നായർ എന്നിവർക്കൊപ്പം ദക്ഷിണ കേരളത്തിൽ നാടകരംഗത്ത് കാതലായ മാറ്റങ്ങൾ വരുത്തുന്നതിൽ ഇദ്ദേഹവും ഭാഗഭാക്കായിരുന്നു. 17  വർഷത്തോളം ആകാശവാണിയിൽ റേഡിയോ അമ്മാവന് ശബ്ദം നൽകി. മലയാളി, പ്രഭാതം തുടങ്ങിയ പത്രങ്ങളിൽ ലേഖകനായിരുന്നു.  ആ‍ാനുകാലികങ്ങളിലും പത്രങ്ങളിലും ‘വീരൻ’ എന്നപേരിൽ നാടകങ്ങൾ പ്രസി ദ്ധീകരിച്ചിരുന്നു. 
## ആകാശവാണിയിൽ
ജഗതി എൻ. കെ. അചാരി എഴുതി, അദ്ദേഹവും പി. കെ. വീരരാഘവൻ നായരും ചേർന്ന് ഗ്രാമീണപരിപാടിയിൽ അവതരിപ്പിച്ചിരുന്ന ‘ഗദ്യവും പദ്യവും’ എന്ന ഹാസ്യരൂപകം ഏറെ ജന പ്രിയമായിരുന്നു.

ആൾ ഇന്ത്യാ റേഡിയോ ദേശീയ തലത്തിൽ നടത്തിയ നാടകമത്സരത്തിൽ  തൂവലും തുമ്പയുമെന്ന നാടകം തെരഞ്ഞെടുക്കപ്പെടുകയും അഖിലേന്ത്യാടിസ്ഥാനത്തിൽ ഒന്നാം സ്ഥാനം നേടുകയും ചെയ്തു. വീരൻ, അടൂർഭാസി, വഞ്ചിയൂർ മാധവൻ നായർ, ജഗതി എൻ.കെ.ആചാരി എന്നിവരായിരുന്നു കഥാപാത്രങ്ങളെ അവതരിപ്പിച്ചത്.

ആത്മസഖി എന്ന ചിത്രത്തിലൂടെ സിനിമാ അഭിനയ രംഗത്തെത്തി. വഴി മാറിയ പറവകൾ തുടങ്ങിയ ചിത്രങ്ങളിൽ അഭിനയിച്ചു.‘കന്യാകുമാരി’ യിലും കള്ളിച്ചെല്ലമ്മയിലും  പ്രധാനവേഷം ചെയ്തു. .

## കൃതികൾ
* തൂവലും തൂമ്പയും 
* പുലിവാൽ 
* നാളെ കാണുന്നവനെ ഇന്ന് കാണുന്നില്ല 
* നാളും നാളാ 
## അഭിനയിച്ച ചലച്ചിത്രങ്ങൾ

## പുരസ്കാരങ്ങൾ
**പുലിവാൽ** എന്ന നാടകത്തിന് 1968-ൽ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .

## അവലംബം

വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രനടന്മാർ
പി. ഗംഗാധരൻ നായർ

മലയാള നാടകകൃത്തും, ആൾ ഇന്ത്യ റേഡിയോയിൽ ബാലലോകം എന്ന പരിപാടി അവതരിപ്പിച്ചിരുന്നയാളുമായിരുന്നു **പി. ഗംഗാധരൻ നായർ**. 1922-ലാണ് ഇദ്ദേഹം ജനിച്ചത്. 1949-ലായിരുന്നു ഇദ്ദേഹം ആൾ ഇന്ത്യ റേഡിയോയിൽ ചേർന്നത്. നാലു പത്റ്റാണ്ടോളം അവിടെ ജോലി ചെയ്തു. അടൂർ ഗോപാലകൃഷ്ണൻ സംവിധാനം ചെയ്ത മുഖാമുഖം എന്ന ചലച്ചിത്രത്തിലെ പ്രധാന വേഷത്തിൽ അഭിനയിച്ചത് ഇദ്ദേഹമായിരുന്നു .  2008 നവംബർ 21-ന് തിരുവനന്തപുരത്തുവച്ച് അന്തരിച്ചു.

## കലാജീവിതം
ന്യൂസ്പേപ്പർബോയ് എന്ന ചലച്ചിത്രമുൾപ്പെടെ പല ചിത്രങ്ങൾക്കും അദ്ദേഹം ഗാനരചന നിർവഹിച്ചിട്ടുണ്ട്. സിനിമയിൽ പിന്നണിഗാനങ്ങൾ പാടുകയും സംഭാഷണരചന നിർവഹിക്കുകയും ചെയ്തിട്ടുണ്ട്. പല ചിത്രങ്ങളിലും അഭിനയിച്ചിട്ടുമുണ്ട്.

## പുരസ്കാരങ്ങൾ

റേഡിയോ നാടകങ്ങൾ സംവിധാനം ചെയ്യുന്നതിനും അഭിനയത്തിനും അദ്ദേഹത്തിന് പല പുരസ്കാരങ്ങളും കിട്ടിയിട്ടുണ്ട്. അദ്ദേഹം രചിച്ച യു.ഡി. ക്ലാർക്ക് എന്ന നാടകത്തിന്1969-ൽ കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .

## അവലംബം

വർഗ്ഗം:1922-ൽ ജനിച്ചവർ
വർഗ്ഗം:2008-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 21-ന് മരിച്ചവർ
വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രഗാനരചയിതാക്കൾ
ഡിഫ്യൂസർ

ഒരു ദ്രവ അഥവാ വാതക പ്രവാഹ(fluid stream)ത്തിന്റെ വേഗം (velocity)കുറയ്ക്കുന്നതിനും മർദം കൂട്ടുന്നതിനുമുളള വാഹിക (duct). ഒരു നോസ്സിലിൽ സംഭവിക്കുന്നതിനു വിപരീതമായുളള പ്രവർത്തനമാണ് ഡിഫ്യൂസറിൽ നടക്കുന്നത്. സംപീഡകം (compressor), വിൻഡ് ടണൽ, വിമാന എൻജിൻ, റാംജെറ്റ് എൻജിൻ എന്നിവയിലെ പ്രധാനപ്പെട്ട ഒരു ഘടകമാണ് **ഡിഫ്യൂസർ**. വിമാനത്തിന്റെ എൻജിനിനുള്ളിൽ പ്രവേശിക്കുന്ന അന്തരീക്ഷവായുവിന്റെ ആപേക്ഷിക വേഗം വിമാനത്തിന്റെ വേഗത്തിനു തുല്യമായിരിക്കും. എൻജിനിന്റെ ദഹന അറ(combustion chamber)യിൽ പ്രവേശിക്കുമ്പോൾ ഈ വായുവിന്റെ വേഗം വളരെ കുറഞ്ഞും മർദം കൂടിയുമിരിക്കണം. ഡിഫ്യൂസർ ഈ കർത്തവ്യം ഭാഗികമായി നിർവഹിക്കുന്നു. റാംജെറ്റ് എൻജിനിൽ ഡിഫ്യൂസർ ഇതു പൂർണമായും നിർവഹിക്കുന്നു.

പ്രവാഹവേഗത്തിന്റെ തോതനുസരിച്ച് രണ്ടു വിധത്തിലുളള ഡിഫ്യൂസറുകൾ രൂപകല്പന ചെയ്യാറുണ്ട്. അവധ്വനിക (subsonic) ഡിഫ്യൂസറും അധിധ്വനിക (supersonic)ഡിഫ്യൂസറും ആണിവ. ശബ്ദത്തിന്റെ വേഗത്തിൽ നിന്നും കുറഞ്ഞ വേഗത്തിൽ പ്രവേശിക്കുന്ന പ്രവാഹത്തെ മന്ദഗതിയിലാക്കുന്നതിന് അവധ്വനിക ഡിഫ്യൂസർ മതിയാകും. ഇതിന് വളരെ ലളിതമായ ഘടനയാണുള്ളത്. ചിത്രത്തിൽ കാണിച്ചിരിക്കുന്നതുപോലെ പ്രവാഹദിശയിൽ വാഹികയുടെ ഛേദതലവിസ്തീർണം കൂടിവരുന്ന ഒരു അപസാരി വാഹിക (diverging duct) ആണിത്.

അധിധ്വനിക ഡിഫ്യൂസർ ശബ്ദവേഗത്തേക്കാൾ കൂടിയ വേഗത്തിൽ പ്രവേശിക്കുന്ന പ്രവാഹത്തെ മന്ദഗതിയിലാക്കുന്നതിനുപയോഗിക്കുന്നു. ഇതിന്റെ ഘടന അവധ്വനിക ഡിഫ്യൂസറിന്റെ വിപരീതരീതിയിലാണ്. ഇത് ഒരു അഭിസാരി വാഹിക (convergent duct) ആണ് എന്ന് ലളിതമായി പറയാം. എന്നാൽ അധിധ്വനിക പ്രവാഹത്തെ വളരെ താഴ്ന്ന വേഗത്തിലാക്കുന്നതിനുപയോഗിക്കേ ഡിഫ്യൂസറിന്റെ രൂപകല്പന (design) സങ്കീർണമാണ്. സൂപ്പർസോണിക വിമാനത്തിൽ ഇത്തരം ഡിഫ്യൂസറുകളാണ് ഉപയോഗിക്കുന്നത്.

സെൻട്രിഫ്യൂഗൽ കംപ്രസർ, ഫാൻ, ബ്ലോവർ എന്നിവയിൽ ഇംപലറിൽനിന്നു വരുന്ന പ്രവാഹത്തിന്റെ ഗതികോർജം (kinetic energy) ഡിഫ്യൂസർ സ്ഥാനീയോർജം (potential energy) ആക്കി മാറ്റുകയും അതുവഴി മർദവർധന അധികമായി ലഭ്യമാക്കുകയും ചെയ്യുന്നു. 
## അവലംബം


## പുറത്തേക്കുള്ള കണ്ണികൾ
എം.പി. മന്മഥൻ

പ്രസിദ്ധനായ ഗാന്ധിയനും വിദ്യാഭ്യാസവിചക്ഷണനും സർവോദയ നേതാവുമായിരുന്നു  **എം.പി. മന്മഥൻ** (ജീവിതകാലം : 01 MAY1914  TO 15 ആഗസ്റ്റ് 1994).

## ജീവിതരേഖ
ടി.കെ.നാരായണപിളളയുടെയും ശാരദാമ്മയുടെയും മകനായി ജനിച്ചു. ആലുവ യു.സി.കോളജിൽനിന്ന്‌ ബി.എയും പ്രൈവറ്റായി പഠിച്ച്‌ എം.എയും ജയിച്ചു. മുവാറ്റുപുഴയിൽ എൻ.എസ്‌.എസ്‌ ഹൈസ്‌കൂളിൽ അദ്ധ്യാപകനായി ഔദ്യോഗികജീവിതം ആരംഭിച്ചു. പിന്നീട്‌ കോളജ്‌ പ്രൊഫസറും പ്രിൻസിപ്പലുമായി ജോലി നോക്കി. തിരുവനന്തപുരം എം.ജി.കോളജിന്റെ പ്രിൻസിപ്പലായിരിക്കേ ജോലിയിൽനിന്നു രാജിവച്ചു. എൻ.എസ്‌.എസ്‌.കരയോഗം രജിസ്‌ട്രാറായും സെക്രട്ടറിയായും സേവനമനുഷ്‌ഠിച്ചിട്ടുണ്ട്‌. സർവോദയമണ്ഡലത്തിലും ഭൂദാനയജ്‌ഞ്ഞത്തിലും പ്രവർത്തിച്ചു. അടിയന്തരാവസ്ഥക്കാലത്ത് ഏഴുമാസം ജയിൽവാസം അനുഷ്ഠിച്ചു. കാഥികനും മതപ്രഭാഷകനുമായി ഖ്യാതി നേടി. യാചകൻ എന്ന സിനിമയിലും അഭിനയിച്ചു. മുഴുവൻസമയ മദ്യവിരുദ്ധ പ്രവർത്തകനായിരുന്നു. കേരള മദ്യനിരോധന സമിതി പ്രസിഡന്റും.

## കൃതികൾ
*കേളപ്പൻ 
*സ്‌മൃതിദർപ്പണം
## പുരസ്കാരം
1983-ൽ പ്രണവാനന്ദ സമാധാനസമ്മാനം കിട്ടി. കേളപ്പൻ എന്ന ജീവചരിത്ര ഗ്രന്ഥത്തിന്‌ കേരള സാഹിത്യഅക്കാദമി അവാർഡ്‌ (1987) ലഭിച്ചു. സ്‌മൃതിദർപ്പണത്തിന്‌ ആദ്യത്തെ പ്രൊഫ.പി.വി. ഉലഹന്നാൻമാപ്പിള അവാർഡും. 
## അവലംബം

## പുറത്തേക്കുള്ള കണ്ണികൾ
*തമസ്‌കരിക്കപ്പെട്ട കർമയോഗി - എം. മനോഹരൻ  
*മലയാളസംഗീതം.ഇൻഫോ 

വർഗ്ഗം:ജീവചരിത്രത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:സാമൂഹ്യപ്രവർത്തകർ
കാവ്യശാസ്ത്രം

ഭാരതത്തിലെ പുരാതന വിജ്ഞാനസാഹിത്യത്തിന്റെ ഒരു മുഖ്യശാഖയാണ് കാവ്യശാസ്ത്രം.  കാവ്യമീമാംസ എന്നും സാഹിത്യശാസ്ത്രം എന്നും ഉപയോഗിക്കാറുണ്ട്.  ഭരതമുനിയുടെ കാലത്തു തുടങ്ങി ക്രിസ്ത്വാബ്ദത്തിന്റെ ആദ്യശതകങ്ങളിലാണ് ഇന്ത്യയിലെ കാവ്യമീമാംസ വികാസം പ്രാപിച്ചത്.  ഗ്രീസിലെ കാവ്യമീമാംസപോലെ അതി പ്രാചീനമാണെന്ന് മാത്രമല്ല, ആധുനിക സാഹിത്യ തത്ത്വവിചാരമെന്ന പോലെ ഇതും മറ്റനേകം വിജ്ഞാനശാഖകളോട് ബന്ധപ്പെട്ടു കിടക്കുന്നു.  ഭാഷാശാസ്ത്രം,  തർക്കശാസ്ത്രം, ദർശനങ്ങൾ എന്നിവയോടൊപ്പമാണ് ഇത് വളർന്നത്.  

പ്രാചീനേന്ത്യയിലെ സാഹിത്യചിന്തയുടെ സമഗ്രമായ ചരിത്രം, അന്നത്തെ സാഹിത്യാചാര്യന്മാരുടെ കാവ്യസങ്കല്പം, അവർ അംഗീകരിച്ചിരുന്ന കാവ്യവിഭജനം, കാവ്യധർമ്മങ്ങൾ, കാവ്യ ഘടകങ്ങൾ, രചനാതത്വങ്ങൾ, ആസ്വാദനം, രസം, ധ്വനി, രീതി, വക്രോക്തി, അലങ്കാരം, കാവ്യഗുണദോഷങ്ങൾ തുടങ്ങിയ സങ്കല്പങ്ങളെല്ലാം ഈ വിഷയത്തിൽ വരുന്നു.

## പ്രധാന കാവ്യമീമാംസകർ

*ഭാമഹൻ
*മമ്മടൻ
*വാമനൻ(കാവ്യ മീമാംസകൻ)
*ദണ്ഡി
*രാജശേഖരൻ
*ആനന്ദവർദ്ധനൻ
*ക്ഷേമേന്ദ്രൻ
*അഭിനവഗുപ്തൻ
*രുദ്രടൻ
*ജഗന്നാഥ പണ്ഡിതൻ
*വിശ്വനാഥൻ
*ഭോജൻ
*കുന്തകൻ
*ജയദേവൻ
*മഹിമഭട്ടൻ

## പ്രധാന കാവ്യശാസ്ത്ര ഗ്രന്ഥങ്ങൾ

*അഗ്നിപുരാണം
*അഭിനവഭാരതി
*അലങ്കാര സംക്ഷേപം
*അലങ്കാരസർവ്വസ്വം
*ഔചിത്യവിചാരചർച്ച
*കാവ്യാലങ്കാരം
*കാവ്യാദർശം
*കാവ്യപ്രകാശം
*കാവ്യമീമാംസ
*കാവ്യാനുശാസനം
*കാവ്യാലങ്കാരസൂത്രം
*കാവ്യാലങ്കാരസൂത്രവൃത്തി
*കാവ്യാലങ്കാരസംഗ്രഹം
*ചന്ദ്രാലോകം
*ചിത്രമീമാംസ
*ദശരൂപകം
*ധ്വന്യാലോകം
*ഭാഷാഭൂഷണം
*രസഗംഗാധരം
*രാജതരംഗിണി
*ലീലാതിലകം
*ലോചനം
*വക്രോക്തിജീവിതം
*വ്യക്തിവിവേകം
*സാഹിത്യദർപ്പണം
*സാഹിത്യഭൂഷണം
*ഹൃദയദർപ്പണം

## അവലംബം
* ഭാരതീയ കാവ്യശാസ്ത്രം-ഡോ ടി ഭാസ്‌ക്കരൻ, കേരള ഭാഷാ ഇൻസ്റ്റിറ്റിയൂട്ട്

വർഗ്ഗം:കാവ്യശാസ്ത്രം
കാവാലം ഗ്രാമപഞ്ചായത്ത്

ആലപ്പുഴ ജില്ലയിലെ കുട്ടനാട് താലൂക്കിൽ വെളിയനാട് ബ്ളോക്കു പരിധിയിൽ വരുന്ന ഒരു ഗ്രാമപഞ്ചായത്താണ് **കാവാലം ഗ്രാമപഞ്ചായത്ത്**. ഈ പഞ്ചായത്തിന് 17.25 ചതുരശ്ര കിലോമീറ്റർ വിസ്തൃതിയാണുള്ളത്. 

ദ്വീപിന് സമാനമായ സ്ഥലമാണിത്. പമ്പാനദിയുടെ കൈവഴിയും ഇതോട് ചേർന്നുകിടക്കുന്ന മറ്റു ജലാശയങ്ങളും നാടിനെ ജലസമൃദ്ധവും ഫലഭൂയിഷ്ഠവുമാക്കുന്നു. രണ്ട് വലിയ കായലുകളും എട്ടു പാടശേഖരങ്ങളും ഇവിടെയുണ്ട്. ഈ ഗ്രാമത്തിൽപ്പെട്ട പാടത്താണ് ആദ്യമായി ചക്രങ്ങൾക്കു ശേഷം വെള്ളം വറ്റിക്കാനുള്ള നീരാവി യന്ത്രം പ്രവർത്തിപ്പിച്ചത്. കാവാലം ചുണ്ടൻ എന്ന മത്സരവള്ളം ഈ നാടിന്റെ അഭിമാനമാണ്.

പുരാതനമായ പള്ളിയറക്കാവ്  ദേവി ക്ഷേത്രമാണ് ഈ പ്രദേശത്തെ മുഖ്യ ക്ഷേത്രം ആയി കരുതപ്പെടുന്നത്.

ധാരാളം കാവുകളും അളങ്ങളും( കായലുകളും ) ഉള്ള സ്ഥലമായതിനാലാണ്  കാവാലം എന്ന പേരുണ്ടായതെന്ന് പറയപ്പെടുന്നു .
പുരാതനമായ ഒരു കാർഷിക   സംസ്കൃതിയുടെ  പാരമ്പര്യം അവകാശപ്പെടുന്ന  ഒരു ഭൂമിക ആണിത് . 

## അതിരുകൾ
*കിഴക്ക് - പുളിമൂട് ഉച്ചേത്തറ തോട്
*പടിഞ്ഞാറ് - ആറ്റുമുഖം തരിശുകായൽ
*വടക്ക് -  കരിയൂർ മംഗലം പ്രദേശം
*തെക്ക്‌ - വണ്ടകപ്പള്ളി തോട്

## വാർഡുകൾ
#സെൻറ്ത്രേസ്യാസ്‌.എൽ .പി .എസ് വാർഡ്‌  	 
#ലിസ്സിയോ വാർഡ്‌ 	 
#പാലോടം വാർഡ്‌ 	 
#പള്ളിയറക്കാവ് വാർഡ്‌ 	 
#പറയനടി വാർഡ്‌ 	 
#കരിയൂർമംഗലം വാർഡ്‌ 	 
#അംബേദ്കർ വാർഡ്‌ 	 
#കാവാലം വാർഡ്‌ 	 
#കൊച്ചുകാവാലം വാർഡ്‌ 	 
#വടക്കൻ വെളിയനാട് 	 
#തട്ടാശ്ശേരി വാർഡ്‌ 	 
#സി .എം .എസ് .വാർഡ്‌ 	 
#മംഗലം വാർഡ്‌

## സ്ഥിതിവിവരക്കണക്കുകൾ

## പ്രമുഖർ
* മുരിക്കൻ (കായൽ രാജാവ് ജോസഫ് മുരിക്കൻ)
* കാവാലം നാരായണപ്പണിക്കർ
* ഡോ. കെ അയ്യപ്പ പണിക്കർ
* സർദാർ കെ. എം പണിക്കർ
*മാണ്ഡവപ്പിളളി ഇട്ടിരാരിശ മേനോൻ (ആട്ടക്കഥ രചയിതാവ്)

## അവലംബം
*http://www.trend.kerala.gov.in  
*http://lsgkerala.in/kavalampanchayat 
*Census data 2001

കാവാലം വിശ്വനാഥക്കുറുപ്പ് - കവി,നോവലിസ്റ്റ്, നാടകകൃത്ത്
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
കേരള തണ്ടർ ബോൾട്ട്

നാഷണൽ സെക്യൂരിറ്റി ഗാർഡ് മാതൃകയിൽ, കേരളത്തിൽ പോലീസ് രൂപവത്കരിച്ച കമാൻഡോ സംഘമാണ് **കേരള തണ്ടർ ബോൾട്ട്**. തീവ്രവാദ ആക്രമണം മുതൽ വിമാനം റാഞ്ചൽ വരെ നേരിടാനുള്ള ഓപ്പറേഷനുകൾ നടപ്പിലാക്കാൻ സജ്ജരായ ഇരുന്നൂറോളം കമാൻഡോകളുടെ സംഘമാണിത്. നാഷണൽ സെക്യൂരിറ്റി ഗാർഡിലുള്ളതുപോലെ ഓപ്പറേഷൻ , പ്രതിരോധ പ്രവർത്തനങ്ങൾക്ക് രണ്ട് വിഭാഗങ്ങൾ തണ്ടർ ബോൾട്ടിനുണ്ടാകും. തണ്ടർബോൾട്ടിലേക്ക് തിരഞ്ഞെടുക്കപ്പെട്ടവർക്ക് നാൽപ്പത് വയസ്സുവരെ കമാൻഡോകളായി തുടരാം. 
## തെരഞ്ഞെടുപ്പും പരിശീലനവും
പ്രത്യേക പരീക്ഷയും കായികക്ഷമതാ പരിശോധനയും നടത്തി തിരഞ്ഞെടുക്കപ്പെട്ട ഇരുന്നൂറുപേരെ പതിനെട്ടു മാസത്തെ കഠിന പരിശീലനത്തിന് വിധേയരാക്കിയശേഷമാണ് തണ്ടർബോൾട്ട് കമാൻഡോ സംഘം രൂപവത്കരിച്ചത്.എൻ.എസ്.ജി, ആന്ധ്രാപ്രദേശിലെ 'ഗ്രേ ഹൗസ്',തമിഴ്‌നാട്ടിലെ 'തമിഴ്‌നാട് കമാൻഡോസ്'എന്നിവയുടെ മാതൃകയിലാണ് തണ്ടർബോൾട്ടിന് പരിശീലനം നൽകിയിട്ടുള്ളത്. 

കായികക്ഷമത, വെടിവയ്ക്കുന്നതിലെ കൃത്യത, സാഹചര്യങ്ങൾക്കനുസരിച്ച് നീക്കങ്ങൾ ആസൂത്രണം ചെയ്യുന്നതിലെ വൈദഗ്ദ്ധ്യം എന്നിവയിൽ തണ്ടർബോൾട്ട് കമാൻഡോകൾ മികച്ച പരിശീലനം ലഭിക്കും. ഇസ്രായേലിലെ സൈന്യത്തിന്റെ ആയോധന മുറയായ 'ക്രാവ് മാഗ', കാട്ടിലെ യുദ്ധം എന്നിവയിലും തണ്ടർബോൾട്ട് അംഗങ്ങൾക്ക് പരിശീലനം നൽകിക്കഴിഞ്ഞു. എ.കെ-47, ഇൻസാസ്, ടേവർ ടാർ തുടങ്ങിയ തോക്കുകൾ ഉപയോഗിക്കാനും തണ്ടർ ബോൾട്ടിന് വൈദഗ്ദ്ധ്യമുണ്ട്.

## ചുമതലകൾ
റാഞ്ചികളുടെ തടങ്കലിലുള്ളവരെ മോചിപ്പിക്കുക, സ്‌ഫോടക വസ്തുകൾ നിർവീര്യമാക്കുക, തീവ്രവാദ അക്രമണങ്ങളിൽ കമാൻഡോ ഓപ്പറേഷൻ നടത്തുക എന്നിവയാണ് തണ്ടർബോൾട്ടിന്റെ പ്രധാന ചുമതലകൾ. 

തിരുവനന്തപുരം, എറണാകുളം, മലപ്പുറം എന്നിവിടങ്ങളിലാണ് തണ്ടർബോൾട്ടിനെ വിന്യസിക്കുന്നത്. ഓരോ മൂന്നുവർഷത്തിലൊരിക്കലും പുതിയ റിക്രൂട്ട്‌മെന്റ് നടക്കും. കമാൻഡോകൾക്ക് സാധാരണ കോൺസ്റ്റബിൾമാരെക്കാൾ 35 ശതമാനം അധികശമ്പളത്തിനും പ്രത്യേക ഭക്ഷണ, താമസ സൗകര്യ അലവൻസുകൾക്കും സംസ്ഥാന പോലീസ്, ആഭ്യന്തര വകുപ്പിനോട് ശുപാർശ ചെയ്തിട്ടുണ്ട്.

## അവലംബം


വർഗ്ഗം:കമാൻഡോ സംഘങ്ങൾ
വർഗ്ഗം:കേരള പോലീസ്
ശ്രീജ കെ.വി.

മലയാളനാടകകൃത്തും നാടക പ്രവർത്തകയുമാണ് **ശ്രീജ കെ.വി.** 1966 ഒക്‌ടോബർ 20-ന്‌ തൃശൂർ ജില്ലയിലെ ആറങ്ങോട്ടുകരയിൽ ജനിച്ചു. പട്ടാമ്പി സംസ്‌കൃതകോളജിൽനിന്ന്‌ ബിരുദവും മലയാളത്തിൽ ബിരുദാനന്തരബിരുദവും നേടി. ഇപ്പോൾ പട്ടാമ്പിയിൽ വാണിജ്യനികുതിവകുപ്പിൽ ഉദ്യോഗസ്ഥ. 

## പുരസ്കാരങ്ങൾ
കേരള സംഗീത നാടക അക്കാദമിയുടെയും കേരള സാഹിത്യ അക്കാദമിയുടെയും നാടക രചനക്കുളള പുരസ്കാരം ലഭിച്ച ആദ്യ സ്ത്രീയാണ് ശ്രീജ. കെ. വി. 2014 ൽ കേരള സംഗീത നാടക അക്കാദമിയുടെ സി.ഐ. പരമേശ്വരൻപിള്ള മെമ്മോറിയൽ എൻഡോവ്‌മെന്റ്  പുരസ്‌കാരം ലഭിച്ചു. ഓരോരോ കാലത്തിലും എന്ന നാടകം കേരള സംഗീതനാടക അക്കാദമിയുടെ അമെച്വർ നാടകമത്സരത്തിൽ 1999-ൽ മികച്ച രചനയ്‌ക്കുളള അവാർഡിനും മികച്ച നവാഗത പ്രതിഭയ്‌ക്കുളള ടി.എൻ.ഗോപിനാഥൻ നായർ അവാർഡിനും 2003-ലെ ചെറുകാട്‌ അവാർഡിനും '2005-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരത്തിനും  അർഹമായി. ‘ലേബർ റൂം’ സി.എൻ.ശ്രീകണ്‌ഠൻ നായർ സാകേതം അവാർഡിന്‌ അർഹമായി.2007 ൽ കലംകാരിയുടെ കഥ എന്ന നാടകത്തിന് കേരള സംഗീത നാടക അക്കാദമിയുടെ അമേച്വർ നാടക മത്സരത്തിൽ മികച്ച രചനക്കുള്ള രണ്ടാം സ്ഥാനം ലഭിക്കുകയുണ്ടായി. നാടകമേഖലയിലെ സംഭാവനകൾക്കുള്ള മടവൂർ ഭാസി പുരസ്കാരം (2016),ചിറയിൻകീഴ് ഡോക്ടർ.ഗംഗാധരൻ നായർ നാടക പുരസ്കാരം (2024), കലാസാംസ്കാരിക നാടകമേഖലകളിലെ സംഭാവനകൾക്ക് നൽകുന്ന  വയലാ വാസുദേവൻ പിള്ള പുരസ്കാരം ( 2019) എന്നിവ ലഭിച്ചിട്ടുണ്ട്. 

കേന്ദ്ര സാംസ്കാരിക വകുപ്പിൻ്റെ ജൂനിയർ ഫെലോഷിപ്പ്,ആലുവ യൂണിയൻ ക്രിസ്ത്യൻ കോളേജിലെ മലയാളം വകുപ്പ് സാഹിത്യ ഗവേഷണത്തിനായി നൽകുന്ന  വിദ്വാൻ പി. ജി.നായർ ഫെലോഷിപ്പ് എന്നിവ സ്വീകരിച്ച് ഗവേഷണ പ്രബന്ധങ്ങൾ രചിച്ചിട്ടുണ്ട്. 

## അവലംബം

## പുറത്തേയ്ക്കുള്ള കണ്ണികൾ
* പുഴ.കോം 

വർഗ്ഗം:നാടകത്തിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
വർഗ്ഗം:മലയാളത്തിലെ സ്ത്രീ എഴുത്തുകാർ
വർഗ്ഗം:മികച്ച നാടകരചനയ്ക്കുള്ള കേരള സംഗീത നാടക അക്കാദമി പുരസ്കാരം ലഭിച്ചവർ
നെഹ്‌റു ട്രോഫി വള്ളംകളി 2012

നെഹ്റു ട്രോഫി വള്ളം കളിയുടെ സിൽവർ ജൂബിലി (60-ാം വാർഷികം) 3 ദിവസത്തെ പരിപാടികളോടെ വിപുലമായി ആഗസ്റ്റ് 9, 10, 11 തിയ്യതികളിൽ പുന്നമടക്കായലിൽ നടന്നു. ജിജി ജേക്കബിന്റെ നേതൃത്വത്തിൽ കൈനകരി ഫ്രീഡം ബോട്ട്ക്ലബ് തുഴഞ്ഞ **ശ്രീ ഗണേശൻ** ചുണ്ടൻ വള്ളങ്ങളിൽ ഒന്നാമതെത്തി.   ലോകസഭ സ്പീക്കർ മീരാകുമാർ സമാപന സമ്മേളനത്തിൽ മുഖ്യാതിഥിയായി പങ്കെടുത്തു. കൂടാതെ നെഹ്രുപവലിയന് സമീപം സ്ഥാപിച്ച ജവഹർലാൽ നെഹ്രുവിന്റെ പൂർണകായ പ്രതിമയുടെ അനാവരണവും നെഹ്റു ട്രോഫി ബോട്ട് റേസ് സൊസൈറ്റി (NTBRS) ന്റെ ആഭിമുഖ്യത്തിൽ നിർമ്മിക്കുന്ന വള്ളംകളി മ്യൂസിയത്തിന്റെ ശിലാസ്ഥാപനവും ഇതോടൊപ്പം നടന്നു.

## മത്സരിച്ച ചുണ്ടൻ വള്ളങ്ങൾ

## വെപ്പ് എ - ഗ്രേഡ്

## ഇരുട്ടുകുത്തി എ - ഗ്രേഡ്

## ഇരുട്ടുകുത്തി ബി - ഗ്രേഡ്

## ചുണ്ടൻ പ്രദർശന മൽസരം

## ചുരുളൻ ഫൈനൽ

## തെക്കനോടി വനിതകൾ ഫൈനൽ

## വെപ്പ് ബി ഗ്രേഡ് ഫൈനൽ

## ചുണ്ടൻ ഫൈനൽ

## ഇതുകൂടി കാണുക
* നെഹ്‌റു ട്രോഫി വള്ളംകളി
* നെഹ്‌റു ട്രോഫി വള്ളംകളി 2011
* നെഹ്‌റു_ട്രോഫി_വള്ളംകളി_2010
* നെഹ്‌റു_ട്രോഫി_വള്ളംകളി_2009

## അവലംബം


വർഗ്ഗം:നെഹ്‌റു ട്രോഫി വള്ളംകളി
മലയത്ത് അപ്പുണ്ണി

മലയാള ബാലസാഹിത്യകാരനായ **മലയത്ത് അപ്പുണ്ണി** മലപ്പുറം ജില്ലയിലെ തെക്കൻകുറ്റുരിൽ 1943 ആഗസ്റ്റ് 15-ന് ജനിച്ചു. തെക്കൻകുറ്റൂർ എൽ.പി.സ്‌കൂൾ, വെട്ടത്തു പുതിയങ്ങാടി യു.പി.സ്‌കൂൾ, തിരൂർ ഗവ. ഹൈസ്‌കൂൾ എന്നിവിടങ്ങളിൽ വിദ്യാഭ്യാസം നടത്തി. എൻ.സി.സി. ഡിപ്പാർട്ട്‌മെന്റിൽ മാനേജർ ആയി വിരമിച്ചു.

## കൃതികൾ
### കവിതാസമാഹാരങ്ങൾ

* അറവുമാടുകൾ
* കാർത്തികനക്ഷത്രം
* തെക്കോട്ടുളള തീവണ്ടി
* ഞാവൽപ്പഴങ്ങൾ
* പുഴക്കരയിൽ
* ഓണത്തുമ്പികൾ

### ബാലസാഹിത്യം
* കാഴ്‌ചബംഗ്ലാവ്‌
* നിറങ്ങൾ
* തേൻതുളളികൾ
* വെളിച്ചം
* പഞ്ചാരമിഠായി
* പഞ്ചവർണ്ണക്കിളികൾ
* കാക്കകൾ
* കുഞ്ഞിക്കുട്ടനും കൂട്ടുകാരും
* കുഞ്ഞൻകുറുക്കൻ
* കുഞ്ഞൻകുറുക്കനും കുട്ടൻകരടിയും
* കിട്ടുപ്പണിക്കർ
* കമ്പിളിക്കുപ്പായം
* വാസുവിന്റെ കഥ

## പുരസ്കാരങ്ങൾ
ബാലസാഹിത്യത്തിന് നൽകിയ സമഗ്രസംഭാവനകൾ പരിഗണിച്ച് കേന്ദ്ര സാഹിത്യ അക്കാദമിയുടെ ബാല സാഹിത്യ പുരസ്കാരം ലഭിച്ചിട്ടുണ്ട്. സംസ്‌ഥാന ബാലസാഹിത്യ ഇൻസ്‌റ്റിറ്റ്യൂട്ടിന്റെ 1997-ലെ കവിതയ്‌ക്കുളള അവാർഡ്‌ (തേൻതുളളികൾ), കേരള സാഹിത്യ അക്കാദമിയുടെ 1998-ലെ ബാലസാഹിത്യ കൃതിയ്‌ക്കുളള അവാർഡ്‌ (കമ്പിളിക്കുപ്പായം) എന്നീ പുരസ്‌കാരങ്ങൾ ലഭിച്ചിട്ടുണ്ട്‌. പച്ചിലയുടെ ചിരി എന്ന കവിതാസമാഹാരത്തിന് 2010-ലെ കൃഷ്ണഗീതി പുരസ്കാരം ലഭിച്ചിട്ടുണ്ട്  2010-ൽ കേരള സാഹിത്യ അക്കാദമി ഇദ്ദേഹത്തിന് സമഗ്രസംഭാവനയ്ക്കായുള്ള പുരസ്കാരം നൽകുകയുണ്ടായി.

## അവലംബം

## പുറത്തേയ്ക്കുള്ള കണ്ണികൾ
* പുഴ.കോം 
* കാലിക്കട്ട് സിറ്റി.കോം 

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:മലയാളകവികൾ
വർഗ്ഗം:മലയാള ബാലസാഹിത്യകാരന്മാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1943-ൽ ജനിച്ചവർ
കെ. ഗോപാലകൃഷ്ണൻ

മലയാള സാഹിത്യകാരനും പ്രഭാഷകനുമായിരുന്നു **കെ.ജി.ചെത്തല്ലൂർ** എന്ന തൂലികാനാമത്തിലും അറിയപ്പെട്ടിരുന്ന **കെ. ഗോപാലകൃഷ്ണൻ**. മലബാർ ക്രിസ്‌ത്യൻ കോളേജിലും ശ്രീശങ്കരാചാര്യ സംസ്‌കൃത യൂനിവേഴ്‌സിറ്റിയിലും അധ്യാപകനും കേരളസാഹിത്യസമിതിയുടെ ജനറൽ സെക്രട്ടറിയുമായിരുന്നു. വളളത്തോൾ വിദ്യാപീഠത്തിന്റെ ജോയിന്റ്‌ സെക്രട്ടറിയായി പ്രവർത്തിച്ചിട്ടുണ്ട്. കവനകൗമുദി മാസിക മാനേജിങ് എഡിറ്ററായിരുന്നു. മലബാർ ക്രിസ്ത്യൻ കോളേജ് മലയാളവിഭാഗം മേധാവിയായാണ് ഇദ്ദേഹം വിരമിച്ചത്. നാലുകൊല്ലത്തോളം കോഴിക്കോട് പൂർണ പബ്ലിക്കേഷൻസ് എഡിറ്ററും മാനേജരുമായിരുന്നു. 

## വ്യക്തിജീവിതം
കോഴിക്കോട് നെടുമ്പറമ്പത്ത് ശിന്നമാളുഅമ്മയുടെയും ചെത്തല്ലൂർ കീഴില്ലത്ത് ഗോപാലമേനോന്റെയും മകനാണ്. ജാനകിയമ്മയാണ് ഭാര്യ. മുരളീകൃഷ്ണൻ, മോഹനകൃഷ്ണൻ, ഗോപീകൃഷ്ണൻ എന്നാണ് മൂന്നു മക്കളുടെ പേരുകൾ. 
## കൃതികൾ
### കവിതാസമാഹാരങ്ങൾ
* പടയാളി 
* വീട്ടാക്കടം
* ശ്യാമസുഗന്ധം
### ലേഖനസമാഹാരങ്ങൾ
* ദീപശിഖ
* നാട്ടുവെളിച്ചം
* കുലപതികൾ 
* കവികൾ പാടിയതും പാടാത്തതും
* അന്വേഷണബുദ്ധിയുടെ കാലടിപ്പാടുകൾ 
* നാട്ടുവഴിയിലെ വെള്ളിനക്ഷത്രങ്ങൾ
* പലതുള്ളി 
### ഗവേഷണപ്രബന്ഥം
* വി.സിയും കാല്‌പനികകവിതയും
### ബാലകഥകൾ
* ബുദ്ധിയും ശ്രദ്ധയും
### ജീവചരിത്രം
* എൻ.വി. കൃഷ്ണവാരിയർ
* വി.ടി. ഭട്ടതിരിപ്പാട്
ഇദ്ദേഹം ഇടശ്ശേരിയുടേയും, വി.സി.യുടെയും, കേസരി നായനാരുടെയും കൃതികൾ ഇദ്ദേഹം സമാഹരിച്ച് പ്രസിദ്ധീകരിച്ചിട്ടുണ്ട്.

## പുരസ്കാരങ്ങൾ
കേരളസാഹിത്യ അക്കാദമി സമഗ്രസംഭാവന പുരസ്‌കാരം  ഉൾപ്പെടെ ഒട്ടേറെ ബഹുമതികൾ ലഭിച്ചിട്ടുണ്ട്.

## അവലംബം

## പുറത്തേയ്ക്കുള്ള കണ്ണികൾ
* പുഴ.കോം 

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വർഗ്ഗം:മലയാളകവികൾ
വർഗ്ഗം:മലയാള ബാലസാഹിത്യകാരന്മാർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ